
x\.nnaei Senecae Quaestiones Naturales quo librorum 
ordine quibus annis scriptae sint, prima hac libelli parte 
investigare conabimusr 

Apud eos quidem, qui prioribus saeculis duces ac pro- 
pugnatores horum studiorum fuere, niillae de librorum ordine 
dubitationes aut coniecturae reperiuntur. Nostro demum 
saeculo Koelerus (edit. Gotting. 1819) aliquo cum iudicio eius 
operis formam omnemque habitum circumspexit. Falsum igi- 
tur intellexit eum esse, qui in codicibus tum notis ferebatur, 
ordinem, quin et conatus est ex indiciis exterioribus tum e 
singulorum natura librorum ordinem genuinum refingere. — 
Dein Friderici Haasii, principis eorum, qui hac aetate de Sene- 
cae operibus philosophicis meruerunt, in multis haec quoque 
cura fuit. Cuius cum alias discipulus esse malim, hac de re, 
quantumlibet eius admirer sagacitatem, fieri tamen non poterit 
quin adversarius exsistam. Is quidem cum primo hanc quae- 
stionem adiret, satis habuit cum alias significare lacunas 
tum in libro quarto magnum illum hiatum, qui inter caput 
secundum et tertium intercedit, notare. Nimirum primo eius 
et secundo capite de Nili aestivo incremento agitur: quae 
antequam finita sit quaestio, subito necopinantibus grando 
supervenit neque ante eius libri finem intermittitur. Mancus 
tamen is quoque commentarius iustique expers est initii. (Sta- 
tim enim cp. 4, 1 peregisse se propriam quaestionem Seneca 
significat : at illo uno cp. 3 certe non peregit.) Itaque maiorem 
lacunam Haasius eo loco rectissime indicavit. Id quoque 
recte observavit, non posse utique quaestionum tam diversa- 



rum in eodem libro pacem et convictum haberi. Quod ipse 
remedium suasit, ut eo loco, quo contraria male iuneta hiant, 
quinti libri numerus poneretur et, singulis unione auctis, 
octo libri computarentur, quamquam et simplex erat et sa- 
lubre, tamen, ne nimis a vulgato more recederet, ipse non 
adhibuit aegroto corpori. 

Audaciorem cogitationem ac dubitationem idem vir 
doctissimus a. 1859 animo concepit, quam universitatis suae 
autumnali programmate publice edidit. Consideravit enim 
accuratissime, qua ratione Vincentius Bellovacensis in spe- 
culo historiali et naturali e Senecae Quaest. Nat., appositis 
librorum numeris, sententias excerptas alferre soleat. Unde 
primum constat in Vincentii codice octo fuisse huius operis 
libros ; qui numerus Walteri Burlei *) testimonio comproba- 
tur. Duae enim illae libri quarti partes, quas dehinc placet 
signare notis IV* et IV*", in codice Vincentiano duo fuere 
libri ; id quod Haasius pridem coniecerat. Nec vero quo 
fragmenta illa IV* et IV^ augeantur et restituantur, quid- 
quam licet e Vincentio subsidii sperare; qui nec ampliores 
nec integriores quam nos hodie habuit libros. At ordinem 
verum ac genuinum illum habuisse, plurimis illis, qui a Vin- 
centio excerpuntur, locis Annaeanis ac<5urate collatis Haasius 
sibi videbatur detexisse. Mirum enim: quos ille e libro primo 
locos se ait excerpere, ei hodie sunt in libri quarti parte 
altera ; ques e secundo collegit, hodie sunt in quinto ; ceteri 
eadem numerorum portione diversis locis reperiuntur. Quae 
diversitas qualis cogitanda sit placet duplici hac serie 
ostendere: 

numeri Vincent. 1. 2. 3. 4. 5. 0. 7. 8. 

numeri edit. IV\ V. YI. VII. I. II. III. IV*. 
Qui accuratius haec examinaturi fuerint, eis apud Haasium 
(p. 8. 9. 10), Larischium (p. 13—17), lonasium (diss. de or- 
dine librorum Sen. philos. Berol. 1870, p. 57) tabulae praesto 
sunt, quibus singuli loci accurate inter se componuntur. Isti 
regulae qui non conveniant loci, tam rari sunt et editionum 



1) F. 88^ ed, Uomborchiauae, 



Vuicentianarum habitu tam facile excusantur, ut rei summam 
eis nullo modo immutari concedamus (v. Haase p. 9). 

Postquam de magno illo hiatu, qui est inter libros IV* 
et IV**, disseruit, Haasius p. 8 in hunc modum pergit : 'Vin- 
oentius quos flosculos ex Nat. Qu. libris posuit, si quis exa- 
minet quo ordine posuerit, facile intelleget, et octo fuisse 
libros et eorum volumen aliquando male habitum esse, ut et 
ab initio et in fine folia aliquot vel foliorum fasciculi per- 
irent, reliquum. autem volumen, soluta in medio compage ^), 
in duas partes dilaberetur, quarum quae priorem locum obti- 
nere debuit, in posteriorem reiecta est. (p. 10) Simul intelli- 
gitur, non eiusdem temporis duplex illud damnum esse, quod 
et ordo librorum perturbatus est et primus postremusque 
libii alter initio alter fine truncati; sed utrumque vitium 
cum iam saec. XI in cod. Bamberg. coniunctum esset, ne- 
cesse est unus certe codex ad Vincentii aetatem propagatus 
sit, qui servato vero librorum ordine pariter tamen mutilatus 
esset.' Minus fallacem veri speciem ea habuerint, quibus 
haec, comparato codice Berol., commendare studet. In illo 
enim liberlV* solito suo loco interlll et IV^ omissus ^) post 
septimi finem ponitur, hoc addito titulo: 'Incipit liberVIII 
de Nili incremento.' Hoc vero Haasius ita argumentatur, 
ut in eo codice, quo primo librorum ordo turbatus sit, octa- 
vum certe librum suo numero insignitum fiiisse dicat, reli- 
quos aut nullos omnino aut inconstanter adiectos habuisse 
numeros ; illud autem insigne libri, qui est de Nilo, in tanta 
ruina librario codicis Berol. rectam sedem, eam videlicet 
quam Haasius Vincentium secutus statuit, commonstrasse. 
At in his coniecturis ultra quam probabile sit Fors regnat. 
Accepta et probata est Haasii sententia eius discipulo 
Brunoni Larisch. Is quidem ex apparatu critico memorabile 
quiddam eruit. Etenim 1, 15 haec apud Fickertum Haasium- 
que eduntur verba : 'qui proprios cursus agunt, cometas no- 



1) Mii*ari vero iam nunc lioebit, quod tam folicitor il]a clados 
cessit, ut nullo verborum hiatu integer liber cum integra praefa- 
tione in prius praeciperetur. 

2) Causam probabilem infra subiciemus. 

stri putant, de quibus dicendum est/ In codicibus vero 
omnibus 'dictum est/ Verum cum neque in prologo neque 
in cpp. 1—14 cometarum raentio fiat neque uUa sit ante 
librum VII eorum commemoratio, quid mirum quod inde a 
Murejii aetate interpretes mutare aliquid coacti aut ^dicendum 
esf aut 'dicemus' aut 'dicam' aut 'dein* scripsere et errorem per 
aeva propagaverunt. Atlprorsus egregie indicium illudHaasii 
convenit sententiae; qui librum VII (de cometis) quartum, 
eum, qui adhuc primus est, quintum in ordine coUocarat. 

Praeterea Larischio contigit, ut in codiceLeidensi eun- 
dem illum ordinem, quem Vincentio coUato verum ac genui- 
num esse Haasius dudum concluserat, deprehenderet. Inci- 
piunt in eo codice (L.) Nat. Quaestiones ab initio libri IV^ 
septimum excipit primus, extremus est IV* (cf. Larisch. p. 10). 
Itaque diversa ^ stirpe se oriundos esse duo illi, Vinc. et 
Leid., quasi fronte ipsa ostendunt. Decrevit igitur Tjari- 
schius, fuisse olim codicem communem omnium radicem, 
quem X ipse appellat, unde duo apographa, Y et Z, fluxe- 
rint; Y, unde Vinc. et Leid., servasse ordinem genuinum ; 
codicem Z, fontem illum quidem Germanicorum, isto modo 
in duas partes divulsum, membraque eius a medico indocto 
perperam coniuncta esse, ut quod caput esse deberet, pes 
fieret. Tamen ne de falso quidem illo ordine codicum eius 
stirpis (Z) omnium consensum esse; diftere Berolinensem (v. 
supra), nec minus Guelferbytanum, in quo ei, qui in editioni- 
bus habentur tertius et quartus, male in unum coaluerint. 
Denique codices LV affines esse, etiam lectionibus utriusque 
inter se coUatis effecit; ita tamen, ut eos non ex ipso Y 
fluxisse censeat, sed ex aliquo libro natu minore, in quem 
iam vitia quaedam stirpis Z ingesta essent. 

Haasii sententia quibus fundamentis nitatur, quibus de- 
fendatur argumentis, his iam videmur iuste et aeque expla- 
nasse. Quae multa gravissimaque esse lonasius (p. 59) agno- 
vit et anxie tantum audet labefactare. — Adeone multa fuere 



1) AlteriuB stirpis sunt nobilisimi cdd. Berol. Bamberg. Wurzb. 
Gaelferbytanns : quos, si quid de omnibus commune praedicandum 
erit, uno nomine placet appellare Germanicos, 



Haasii argumenta? lllud euiinvero el. I. ep. 15 haustum in- 
dicium, quo eum librum septimo poHteriorem fuisse docemur, 
ille vir doctissimus nondum noverat necdum Leidensem co- 
dicem contulerat. Ea *) igitur re, si recte sentio, Vincen- 
tianus librorum ordo Haasio statim commendatus est, quod 
rectum numerum (VIII) apud illum repererat. Praeterea, 
quae deperdita erant, ab initio fineque codicis videbantur fa- 
cile potuisse deperire. Mihi vero non difficilius est cogitare, 
media folia quam extrema Fortis iniquitate hominumque 
stulta violentia abrepta esse. Quod in tanta fatorum ruina- 
rumque serie certe non semel ^) codices tulerunt. 

Quidni igitur contentus fuit, lacuna cognita fragmentis 
illis IV* et IV^ diversas librorum notas (IV et V) inscribere 
iustumque inde octo librorum numerum eflicere? Mihi enim 
persuasissimum est, iuste considerantibus per se aequilibrium 
constare inter duas lances, quanmi in una monachi Franco- 
gallici, altera codicum omnium Germanicorum auctoritas 
pensitatur; Haasium demum gladio audacter iniecto alteram 
depressisse. Quae ratio paulhilum sane immutari videtur, 
postquam Larischius sua attulit. Leidensi quidem codice 
non adeo adiuvatur Vincentius, ut tot adversariis, quos inter 
et antiquissimus testis Bambergeusis est et optimus Beroli- 
nensis, iam evadat superior. Maioris momenti est, quod 
indicio illo (I, 15) familiae Y auctoritas videtur accrescere. 
Verum de eo quidem hoc unum nunc monuerim, soli 
libro primo, postquam illud erutum est, sedem post 
septimum vindicari; nec licere statim de secundo tertio quarto 
(VP) inde iudicare. 

lam vero Galli Batavique auctoritatem eo infringere 
conabor, ut demonstrem, quantae, si istum ordinem (IV**. V. 
VI. VII. I. II. III. IV^) cum Ijarischio Haasioque acceperi- 



I) Uoa res quae comniendavisse istum saue videinr, quod in 
Berohnensi Hber IV* (de Nilo) aeque atque apud Vinceutium sedem 
octavam tenct, proprie tamen non debuit facere; quoniam (coU. IV, 
l, 1.), apertum est neque Ilaasium ipsum fugit. falsam oius csse in 
Berol. sedem. 

2) Cf. Fick. praef. ad libellum de otio. Vol. III, 197. 

mus, difficultates sint oriturae. — Apud illos opus Natura- 
lium Qu. a fragmento incipit, desinit in fragmentum. Me* 
lius id quidem haberi videtur in editionibus, quae sunt ad 
familiae Z auctoritatem confectae. Caput ibi certe operis 
non desideratur, neque id quod exstat indignum toto aesti- 
mandum est. 

Ad hac totius operis praefatione primum sumo argu- 
mentum, quod sane intelligo non ita ut Euclidea dogmata 
accurata conclusione confirmari posse. CoUaudat enim Se- 
neca ac verboriun sententiarumque splendidissimo ornatu 
commendat omnes de rerum natura deque universo quaestio- 
nes — quarum paene divinam dicit esse sublimitatem — ; cau- 
sasque exponit, cur mens humana eis delectetur, denique quid 
inde lucri habeat. Communia illa, quibus §. 1 philosophiae 
partes duas, alteram divinae, alteram humanae, constituit; 
quae deinde de horum studiorum praestantia in universum 
dicit, ea fatendum est praefationi totius operis vel aptis- 
sima esse: si quid voluerit praefari, tale haud dubie fuisse 
exordium instituendum. Haasius Larischiusque, cum libro 
primo quintam sedem dederint, in medium quaestionum de- 
cursum ea relegaverunt. Difficultatem nullam viderunt: neu- 
ter prologum illum tetigit. Sed comparemus reliquorum 
praefationes librorum. Quae tertio praemissa est, ea quoque ex 
philosophia haurit sententias generales; sed quae statim ab 
ipsius auctoris rebus profectae nuUo modo ad sublimem illum 
cogitandi quasi gradum assurgant, praeterea procul sint ab 
illo eloquentiae ardore et impetu. Quarti praefatio ad Lucili 
vitam vitaeque condiciones spectat. Sexto ab ipsa Pompeio- 
rum clade, de qua dicturus est, exordium instituit. Septimi 
initio quae de siderum caelestiumque miraculorum contem- 
platione dicuntur ad certum finem spectant, quandoquidem 
de cometis eum librum scripturus est. Diversa sunt illa in 
prologo dicta de universo et de animo humano eius contem- 
platore et admiratore. Ac maxime illa quae in fine eius 
exponit 'quanti aestimas ista cognoscere? . . . . haec in- 
spicere haec discere his incubare nonne transsilire est mor- 
talitatem suami^ persuadent mihi, talia et dicenda et dicta 
fuisse, p r i u squam istam naturae inspectionem ac descriptio' 

nem institueret, non posteaquam quattuor iam de rerum 
natura libros conscripsisset. Ideo nimiquam ea patiar ad 
cuiusquam iussum et arbitrium loco suo moveri. 

In libris manuscriptis nusquam praefationibus singu- 
lorum librorum suum ius tribuitur, sed statim numerus unius- 
cuiusque indicatur. Berol. Guelf.: 'Incipit liber primus.' Uno 
in Bambergensi atque hoc uno loco haec leguntur, quae no- 
strae sententiae vel maxime favent: Trologus Annei Se- 
necae Cordubensis in librum de naturalibus quaestionibus ad 
LuciUum : id quod haud leve videtur esse indicium ut in co- 
dice omnium vetustissimo, cui, ut ait Haasius (praef. VI.), 
non desunt exempla scripturae ex- aliquo vetustiore et inte- 
gro libro propagatae. 

Libro ei, qui in edit. est tertius, septimam sedem Haa- 
sius tribuit. Audiamus praefationis exordium : 'non praeterit 
me, inquit, quam magnarum rerum fundamenta ponam 
senex, qui mundum circuire constitui cet. (§. 4) Faciamus 
quod in itinere fieri solet : qui tardius exierunt, velocitate 
pensant moram cet.' Haecine dici potuisse putabimus, post- 
quam sex libri iam confecti essent, minor numerus restaret? 
Immo quod fundamenta operis se ponere scribit, documento 
nobis est, inter initia eura tum versari, necdum a primo ex- 
ordio adeo remotum esse. Videbimus nos quidem libruni 
illum (III) etiam propius ad initium esse admovendum. 

Non magno equidem cum pondere id adiecerim, quod 
tamen haud immerito quispiam dubitaverit , aptumne adeo et 
commendabile fuerit ei qui Italiae felices regiones incoleret, 
ut harum quaestionum librum primum de grandine institue- 
ret. Graviora praesto sunt. Etenim sicuti Haasii illam tvro- 
O^eaiv eodem fere tempore atque ea, quae lonasius p. 58 con- 
tra illum dubitanter protulit, ipse cognoveram, ita quae con- 
traria ego sentirem, inde primo profecta sunt, ubi ille vir 
egregie doctus felici impetu coeperat, mox tanien inter initia 
desierat. In eo libro, qui in edit. secundam, ex Haasii sen- 
tentia sextam sedem obtinet, omnis de universo quaestio 
in tres partes, caelestia sublimia terrena, dividitur. De terra 
quam quaestionem acturus sit, eam §. 4 exponit cur non ter- 
tiae parti omnem ascribat : 'Propria quidem terrae, iuquit, . . . , 

terram seqmmtur et in imo coUocabuntur; at ubi quaere- 
tur, quis terrae situs sit, qua parte mundi consederit, quo- 
modo adversus sidera caelumquo posita sit, haec quaestio 
cedet superioribus et, ut ita dicam, meliorem condicionem 
sequetur.' 

Rectissime lonasius ad futura illa animum attendit. Quae 
si vera ac genuina sint, apparere, cum huius libri ('sextf ) 
prooemium scriberetur, Senecam primam partem de caelesti- 
bus nondum absolvisse in prioribus; atqui neque in eis qui 
supersint duobus, (qui hodie sunt III et IV*), illa comme- 
morari: unde effici ut tota pars prima omissa esse videatm*. 
At, quae libro septimo et primo (sec. Haasium IV et V) de 
cometis et de ignibus aetheriis exponit, ea tamen cur non 
caelestibus ascriberentur, neque lonasius intellexit neque ego 
causam probabilem detexi. His dubitationibus difficultatibus- 
que quamquam Haasii sententiam valde labefactatam lona- 
sius existimat, tamen de vero librorum ordine ipse desperat. 

Sed audentes Fortuna iuvat. Rerum divisionem, qualis 
II, 1 habetur, sexto demum libro institui, cum per se difficile 
videatur, tum futura ^) illa si respexerimus erit plane incre- 
dibile. Accedit, quod ea quoque pars, qua de sublimibus ac- 
turus est, futuri, i. e. temporis nondum absoluti notione signi- 
ficatur. Scribitur 'quo de tonitribus fulguribusque ^) dicturus 
es.' At in ordine Haasiano librum sextum CIIF) quem di- 

1) 'CoUocabuniur cod. onmiuni, 'cedet . . sequetur optinn 
testimonio confirmatur; neque ad rei summam differunt praesentia. 

2) Fulgura mihi videntur h. 1. pro fulgoribus recipienda esse. 
Cod. G. mecum facit. Fulgores — eos quos libro I tractavit, — i. e. 
arcus caelo.stes, TKtnrjlKCj aiktt^ alia, peitinent ad res caelestes. Toni- 
trua ad uiTeuitJic, cf. Dial. XII, 20, lonas. p 59. At de touitribus 
fulguribusque et fulminibus in libro II, qui ad res sublimes spectat, 
coniuncta est quaestio. 

Similiter I, 15, 3 fulgura sunt restituenda. Ineptum enim, 
cum fulgorum variae species distinguantur, unam earum generali 
uomine §. 3 appellari *haec fulgores dicuntur . Si vcro eam speciem 
vellet x€a^ ISo/rjv generis nomcn tenere, utique id indicandum erat. 
Fulgura aptissima esse coguoscitur ex ca, quac additur, descriptione. 
Errorem faciliime oriri potuisse, qui librariorum ifjv/okoyfttv sapiunt, 
non dubitabunt concedere. 

serte ipse 11, 1, 3 ^uTetoQotg adscribit, praecedere illam dis- 
positionem monendum est. Hoc igitur videtur certum esse, 
summam rerum ac rationum discordiam isto ordine statuto 
cieri. — Aliud praeterea futura illa verbi tempora nobis per- 
suadent, esse illam divisionem materiae scriptori propo- 
sitae. Differamus nunc quaerere, num omnia illo loco pro- 
missa vere perfecerit; unimi teneamus, tum cum illa scribe- 
ret, eo consilio fecisse, ut rerum sibi tractandarum fines de- 
scriberet. Cp. II initio quae communia se praesumere velle 
dicit, si quaeritur cui rei praesumpturus ait, respondendum 
item erit: ei disputationi, qua singulas partes supra consti- 
tutas persecuturus sit, i. e. reliquis libris omnibus. Itaque 
dispositionem illam nuUo loco nisi primi ^) libri initio 
institui potuisse milii pro certo est. 

Hoc loco laudanda sunt, simul restringenda Koeleri 
hac de quaestione merita. Is enim primus vidit, libro se- 
cimdo eam quam nos vindicavimus sedem deberi. Tamen 
quae in 'disquisitione de N. Qu.* hac de re protulit, ea omnia 
uimia haesitatione atque inconstantia laborant. Qui quidem 
p. 252 ut demonstret, Senecam non habuisse consilium systema 
omnium naturalium condendi, nec debuisse res omnes illa 
dispositione propositas tractare, causam sumit ipsum locum 
argumenti N. Qu. p r a ep o s t e r u m ; quo 'obiter neque suo 
loco allato se sibi regulam, quam in scribendo sequeretur, 
figere noluisse Senecam indicare'. Postea vero p. 256 prae- 
fationi libri secundi primum deberi locum dicit, librumque 
ipsum, cum ab illa dirimi nequeat, in eundem referendum 
esse. — Quae dein de ordine librorum statuit, isti principio 
sunt contraria. Ipse enim quod antea recte abnegarat sy- 
stema Senecae intrudit, ac, prout libet, ordinera inde struit. 
Sic enim ordinat: II, I, VII, IV^ — V, III, IV», VI, atque 
addit Mta haberemus octo N. Qu. libros, quorum IV sublimia, 
TV terestria tractassent*. 

At neque cur librum VII et I non ad caelestia referat, 
neque alterum intelligitur, cur neglexerit id quod in promptu 



1) Quis autem est quin Tnemoria comparet illa lulii Caesaris 
decantata pueris verba B. Gall. I, 1? 

erat, ipsum Senecam II, 3 quaestionem de terranim motu 
ad sublimia referre. Mira denique ea sunt, quibus hanc finit 
disquisitionem : 'Utinam codexaliquando protrahatur inlucem, 
qui his fidem faciat; certa onim firmaque esse nequeunt 
per ea, quae de consilio auctoris in scribendo superius scri- 
psf . Codex sane novus in lucem editus est, sed qui etiam 
magis, quam ille fecerat, hanc turbaret quaestionem. Sed 
iam ad nostra reverti nobis liceat, pollicitis tamen, si qua 
Koeleri sententia dehinc memoranda sit, suum ius ei non 
abrogatum iri. 

Postquam argumentorum necessitate coacti sumus, ut 
libro secundo primam sedem vindicandam esse statueremus, 
iam placet illi hanc commodare sedem et adaptare. Quam 
meminerimus oportet adhuc occupari. Sed qui nunc occupat, 
haud invitus cedet. Etenim ipsos codices iam supra vidimus 
I, 15 prodere, libro illi (I.) post septimum, qui est de 
cometis, suam esse sedem. Sed ne quis statim me interpel- 
let, sunt sane, quae inter librum istum et prologum totius 
operis verbonim quendam conexum efficere videantur. Sed li- 
bet ea accuratius intueri. 

Magnis et elatis verbis prologus defluxerat; idem pro- 
fundo ore exit: 'Quid tibi, inquis, ista prodenmt? Si nihil 
aliud, hoc certe sciam, omnia angusta esse, mensus deum.' 
Sequuntur in libris omnibus haece: ^'sed haec deinde, Nunc 
ad prqpositum veniam opus^ At tria ista primus Gronovius 
vidit et falsa esse et admodum inepta ; quippe quae legentem, 
prologo illum quidem ad caelum elevatum, subito e nubibus 
praecipitem deiiciant. Nobis vero longius progressuris licebit 
statuere: eum qui illa 'sed haecdeinde* adiecerit haec quoque 
'nunc ad propositum veniamopus' addidisse, quo inter prolo- 
gum et librum de ignibus aetheriis, falso istuc delatum, con- 
iunctionem quandam et transitum eMceret. Cui nos gratias 
agimus, quod tam rudem et, u. i. d., ligneum pontem stni- 
xit: nempe eo facilius nos illo deiecto ponte inter prologum 
et eum, de quo quaeritur, librum (1) latum flumen ceterorum 
librorum omnium possumus intermittere. Utraque illa elo- 
cutio coniunctiva ficta est et spuria. Liber primus post sep- 
timum collocandus est: quo loco sine uUo praefationis ornatu 



J 

medias in res scriptor perrexisse putandus est, aeque atque 
in libro quinto ^) fecit, quem his incipit: 'ventus est fluens aer.' 
Prologo illi, quem principem omnium esse supra confirma- 
vimus, eisque quae de universo praefatur (cf. §. 15), aptissime 
adiungi videntur ea quae sunt in fronte libri secundi : 'omnis 
de universo quaestio' cet. ; quaeque in fine cp. primi (II, 
1, 5) sunt, eis, nisi egregie fallor, ad illa respicit, quae de 
mente humana in prologo (§. 7 et 17) similia dixerat. Dein 
quae sequuntur, quibus quaestionem de aere se praesumptu- 
rum profitetur (11, 2, 1), eis huiuslibri principatum Koelerus 
quoque vidit vel maxime defendi. Denique huic ordini a no- 
bis statuto unice conveniunt illa, quae initio libri olim tertii 
nunc secundi leguntur: *non praeterit me quam magnarum 
rerum fundamenta ponam senex.' 

lam verorogati, quomodo factumesse videatur, ut liber 
octavus in principem locum praeciperetur, quod sententiam 
dare audemus: non veremur ne quis maiorem nos fidem in- 
ventis nostris arrogare arbitretur, quam de talibus rebus con- 
iecturae possint utique consequi. Probabile sane videtur, 
eum, qui in suum usum antiquissimis temporibus Nat. Quae- 
stiones describeret, cum uno conspectu legere vellet ea quae 
libro VIII de ignibus fulgoribusque aetheriis et primo de 
fulguribus fulminibusque traderentur, alterum alteri admo- 
visse. Fuisse revera tales traiectionum causas patefit e cod. 
Bambergensi, cf. Fickert. III, praef. p. VI. v. 14. 

Secutus igitur est post prologum liber II, dein III. 
CoUigamus quae de reliquis sciamus. Sextum post quintum 
esse scriptum cognoscitur coll. V, 14, 4; VI, 1, 3; VI, 23, 4 
(lonas. p. 59). Septimum sexto posteriorem esse, aliquo in- 
dicio videmur nos quidem probare posse. Etenim cum sae- 
pius in utroque Helices et Buridis recurrat mentio et Calli- 
sthenis verba saepius commemorentur , primo quidem loco 
VI, 23, 4 amplius de eo disserit ^Ccdlisthenes in lihrisy qui- 



1) Nimis audacter Haasius praef. p. IV huius libri praefatio- 
nem amissam statuit^ immo sat multis locis eius 1. ad virtutem mo- 
resque simpliciores commeDdandos digressus (cp. 15 et 18) Seneca 
proprio prooemio non eguit. 

bus descripsit, quemadmodum Helice Burisque mersae suntf 
quis illas casus in mare vel in illas mare immersit, dicit\ 
Altero loco VI, 26, 4 mero nomine Callisthenes appellatur, 
item tertio VII, 5, 3. 5; quippe tum legentibus aatis iam 
notus. Itaque illum locum VI, 23 merito statueraus omnium 
primum esse, unde eum librum septimo priorem esse cogitur. 
His si addimus, id quod supra demonstratum est, septimum 
excipi primo, quattuor iam librorum seriem certam confirma- 
vimus: V. VI. VII. I. Tertius autem libro IV* iuste conti- 
nuatur (coU. III, 1, 2. IV, 1, 1); item tertium quam arti- 
ssime ad initium totius operis alligari novimus. Unum, qui 
superest, librum IV^ non est cur a communis cladis socio 
IV* divellamus. — Hoc igitur, ut iam ea, quae Larischius 
de codicum ratione exploravit, in nostrum usum vertamus: 
hoc, inquam, videtur certum esse, fuisse olim, postquam liber 
primus suo loco iam motus esset, libros octo N. Qu. eo per- 
scriptos ordine, quo nunc in editionibus habentur. Tum e 
libris IV* et IV*, qui illo tempore erant IV et V, foliorum 
aliquot fasciculi abrepti commune codicis totius damnum tra- 
xere; qui compage solutus in duas partes divulsus est. Quas 
qui descripsere, eorum unus Z recto ordine volumen utrumque 
legit ac scripsit; unde cod. Germanici originem duxere. Al- 
teri Y falsus ille, qui in Vinc. et Leid. codice conspicitur, 
ordo debetur. 

Haec quidem ad summam pertinent. Quibus nonnuUa 
videntur addenda esse. Ac primum adversarius ipse (Larisch 
p. 43) videtur tacite concedere, eam stirpem, cuius nos rec- 
tiorem esse ordinis rationem demonstravimus, esse primariam 
et quasi maiorem natu. Ipse enim fontem suorum codicum 
LV declarat vitiis quibusdam stirpis Z fuisse iam contami- 
natum. Numerorum quoque additorum ratio est in Leidensi 
haud dubie ad exemplar alterius familiae constituta (p. 33). 
De hac autem stirpe Z singularia quaedam monenda sunt. 
In libro Bamberg. (et Nicot.) omittuntur omnia quae sunt 
inde a 1. III, 25, 5 usque ad IV. ex.; ideoque cum et LIV* 
totus et initium IV^ deesset, consentaneum erat libr. III et 
IV^ coniungi, tum L V appellari quartum, v. Fickert praef. 
voL III. p. 6 raed.-app. crit. 606. In Berolinensi vero L ITI 

est integer; IV* suo loco oniissus post finem additur sede 
octava. Monet autem Haasius praef. vol. II. p. 4, eundem 
Berol. in ultima parte 1. III et in praefatione 1. IV* deterio- 
rem esse quam alibisoleat. Harum rerum apparetesse inter 
se necessitudinem quandam et conexum ; quamquam nemodum 
id curavit. Haasius librum IV* singulari quadam forte pu- 
tabat in sedem octavam delatum (v. s.). Mihi vero certum 
est, maiorem aliquando in codice omnium archetypo lacunam 
fuisse; cum magna illa clade non solum ei qui plane deper- 
diti sunt chartarum fasciculi, sed eorum piaeterea, quae hia- 
tum illum inter IV* et IV** proxime antecederent, folia ali- 
quot (III, 25, 5 — IV, 2 fin.) simul abriperentur ; haec ta- 
men non, ut illa, deleta et exstincta, sed tantum in alienum 
locum, fort. eiusdem codicis, delata esse. Atque ea quidem, 
cum archetypum commune libri Bamb. et Nicot. (?) scribe- 
retur, aliena etiamtum fuerunt : constabat codex primarius 
his partibus : I—in, 25, 5 ... IV, 3 — VII f. Keperit ac 
reduxit illa, qui Berol. et Wiirzb. codicum archetypum exa- 
ravit. Qui cam iustum eorum locum facile detexisset, libro 
tertio quae deessentsupplevit; dubitavittamen de l.IV*, cuius 
nuUum videret cum eis, quae de grandine postea dicuntur, 
conexum. Itaque is liber aut tum ipsum, ne reliquorum ordo 
interturbaretur, in finem relegatus, aut tum quidem omissus 
est ; ascriptus autem a posteriore librario, qui interim ex alio 
codice pleniorem operisformam cognosset. Tumdemum exu- 
libus restitutis familia Z alios generavit librarios, qui eius 
ordinis auctores facti sunt, quem — vero proximum — in 
libris aetate inferioribus (G. aliis) et in editionibus habemus 
I — IV*, IV**-— VII. Nata est et spuria proles Y, quae inverso 
ordine descripsit duas totius partes : IV — VE, I — IV*. Nescio 
num certiora umquam statui queant. Unum certum est, non 
fortuito codices Bamb. et Berol. in 1. IV* omittendo congru- 
ere; sed aut nostro aut consimili modo eam explicari con- 
cordiam testium optimorum. Ceterum difficile est diiu- 
dicare, cum. neque archetypa ipsa diversorum illorum ge- 
nerum inspicere liceat, unde cognoscatur, quid primarium 
quid suppletumet postea ascriptum sit; praeterea parum per- 
spiciatur, quatenus diversarum familiarum inter se commer- 

2 

cium et contagio pertinuerit (qua de re nonnulla exploravit 
Larischius p. 43 et 46). Feliciter tamen actum est, quod iu- 
dicium nostrum de genuina sede libri IV* non a librariorum 
negligentia aut fortis ludibriis pendet, sed Seneca ipse IV, 1, 1 
artissime eum ad superiorem librum alligavit. 

Quae adhuc exposuimus haud scio an futurum sit ut 
etiam magis confirmentur ac commendentur, si de tempore. 
quo opus Nat. Qu. compositum sit, disquisiverimus. 

Ante lonasium viri docti omnes e 1. VI. cp. I coUege- 
rant anno 63 istum certe librum compositum (cf. lonas p. 52. 
53). Kefert enim Seneca, eum terrae motum, quo Pompe- 
iorum urbs consedit, fuisse Non. Febr. Kegulo et Verginio 
Consulibus, i. e. anno 63 (cf. Tac. XV, 23). Tacitus ipse 
quod eum motum anno 62 attribuit, minoris momenti *) esse 
illi putabant. Tamen eius auctoritatem lonasius vetat temere 
sperni. Accm^ate is quidem comparavit VI, 1, 13 et VII, 
28. IUo loco (VI, 1, 13) anno priure in Achaiam et Ma- 
cedoniam scribit Seneca eandem cladem, quae tunc ipsnm 
Pompeios vastaverit, irruisse. Achaiae autem Macedoniaeque 
tremor quando fuerit, lonasius ait cognosci ex 1. VII. cp. 28: 
*Non statim cometes ortus ventos et pluvias minatur, ut Ari- 
stoteles ait, sed annum totum suspectum facit. Ex quo ap- 
paret illum non ex proximo quae in proximum daret signa 
traxisse, sed habere reposita et compressa legibus mundi. 
Fecit hic cometes, qui Paterculo et Vopisco consulibus appa- 
ruit, quae ab Aristotele Theophrastoque sunt praedicta. Fue- 
runt enim maximae et continuae tempestates ubique: at in 
Achaia Macedoniaque urbes terrarum motu pforutae sunt'. 
Consules Paterculum et Vopiscum recte a Borghesio^) anno 
60 dicit ascribi (nec dubiumest, coll. Tac. XIV, 22). Atqui 



1) Martensius (de S. vita et temporc quo 8cr. philos. comp. 
sint. Altona 1871. p 45) piitat Merivalium rectc iudicare, qui con- 
cordiam horum it» efficere stiulet, ut illos motus a. 62 fine incepisse. 
anno (»3 desiisse dicat. At VI, 31 satis apertum est, per compluros 
pane diea eos fuii^sc, sed post Non. Febr. continuatos. 

2) Cf. OreUi-Henzen, inscr. 5407. Borghesi, BuU. inst. arch. 
1846. p. 174. Gervasio, Iscriz. di Napoli p. 89. 

cum Achaiae cladem illo cometa praedictam esse Seneca eo 
loco scribat, eundem docere, non amplius anni spatium inter 
cometen et cladem ips«m intercessisse. Itaque cometen a. 60 
ortum, cladem Achaiae a. 61, Pompeianam quaeannopost Achai- 
cam insequenti facta sit (VT, 1, 13), anno 62 fuisse sibi videtur 
demonstrare. Hoc quoniam cum Taciti testimonio convenit, 
lonasius non dubitat, consules a. 63, a Seneca illos VI, 1 
nominatos, Eegulum et Verginium de medio tollere. 

Haec statim legenti audacius iudicata esse mihi visa 
sunt. Deinde gavisus sum, quod ei, qui in ind. Philol. III, 
5 (1871) lonasii dissertationem recensuit, non modo de lau- 
dibus illi tributis, verum etiam de erroribus, qui haud dubie 
nonnuUi insunt, notatis assentiri potui. Probare igitur co- 
nabor, causas istas, quibus ea consulum nomina interpolata 
esse lonasius coUegerat, minime sufficere. 

Primum is, quem lonasius comparavit, locus, initium 
satirae de morte Claudii, quo quidem interpolatum esse anni 
finitionem constat, a nostro diversus est. Codices eo carent 
vitio (cf. Buecheler, Symb. 40, 1). Neque id ad tem pertinet 
vitium, sed solummodo ad verba tradita. Eecta videlicet 
consulum a. 54 nomina illa ascripta sunt: quae qui in po- 
sterorum usum eSuetonio adnotavit, bonum opus sibi facere 
videbatur. Nostro vero loco (N. Qu. VI, 1) codicum nulla 
est dissensio, sed in omnibus legitur 'Non. Pebr. Eegulo et 
Verginio coss\ Deinde si anno 62 illa fuit clades, cuiusnam 
hominis interfuisse putabimuS, ut falsa nomina consulum a. 
G3 adiiceret ? Aut quis medii aevi hominibus alius fons talis 
scientiae, nisi Tacitus *), is qui ad Marii Asiniique consula- 
tum (62) eam cladem retulitV Immo 1. VII cp. 28 id unum 
Senecae interest, ut non statim cometen ortum tempestates 
significare demoustret; quin eum sic ait denuntiare futura, 
quomodo illa quae Chaldaei canunt, quid stella nascentibus 
triste laetumve constituat. Alterum vero Aristotelis est: an- 
num totum cometa orto fieri suspectum. Tum quod pergit 

1) Ilnic vero scriptori non multum laudis detrahemus, si pau- 
corum mensium errorem eum commisisse pulaverimus. cf. Nipperd. 
praof. p. XXI. 



20 

^fecit hic cometes. quae ab Aristotele Theophrastoque simt 
praedicta': non temporis spatiuni, sed res solas, quae cometa 
praenuntio postea acciderint, eiim dicere vel eo cognoscitur, 
quod Theophrastum simul auctorem nominat. Neque igitur 
quicquam eis significat, nisi tempestates cometen illum prae- 
dixisse. Itaque, etsi cometes a. 60 apparuit, tamen Achai- 
cam cladem licebit ad. a. 62 (fortasse ineuntem annum), 
Pompeianam ad sexagesimum tertium referre. Ceterum co- 
meten illum extremo anno 60 eflfulsisse e consulis Kal. Octobr. 
suffecti nomine (cf. Orelli-Henzen 1. c.) manifestum est; eun- 
dem sex mensibus spectandum se praebuisse Seneca auctor 
est VIL 21, 3. Quare cum is etiam ad a. 61 pertineat, 
lonasium concessurum putamus, posse hac quoque ratione 
cladem Achaicam ad annum 62, Pompeianam ad 63 iuste 
referri. Sed iam satis e cometarum cursu tempora definivi- 
mus. Unum addere libet. Nimirum ut suam tueretur sen- 
tentiam, lonasius debuit ad Haasianum illum librorum ordi- 
nem confugere; quem falsum esse nos quidem videmur de- 
monstrasse. - Merito enim libri IV partem priorem post se- 
cessum Senecae, quem e Tac. Ann. 1. XIV novimus anno 62 
factum esse, scriptam statuerat. Palsa sane e causa conclu- 
serat — e Demetrii Cynici commemoratione ; qua de re cf. 
Append.; — iusta vero haec est, quod etiam III. libri prae- 
fatio haud dubie post eius secessum a re publica scripta est. 
Quam vitae suae commutationem aperte significat §. 2 : ''obii- 
ciat senectus annos inter vana studia consumptos' : §. 3: 'quid- 
quid amissum est, id diligenti usu vitae praesentis recolligat : 
facillimus est ad honesta ex poenitentia transitus.' — Alium 
eius animum fuisse, dum Neronis gratia valeret, immo etiam 
rationem vitae suae, qualem tum in honoribus rebusque pu- 
blicis ageret, strenue defendisse e libro de vita beata cogno- 
vimus. (Etiam verbis hisce 'nox ad diem accedaf , collata 
ep. VIII, 1, quam eidem tempori tribuendam mox demon- 
strabimus, singularis lux accedit.) lonasius igitur, qui per 
errorem ad eandem veri cognitionem pervenerat, cum librum 
VI fere initio anni 62, quartum post secessum statuisset scri- 
ptum esse, ne male temporum rationes concordarent, librorum 
ordinem falsum probare hac quoque re fuerat coactus. Nos 

vero et illam sententiam nostram hac annorum definitione, 
et vice versa hanc illa videmnr confirmare. 

Aliud accedit testimonium, quo sapienter usis etiam 
ante quem terminum liber IV* scriptus sit nobis continget 
ut definiamus. Accuratius, quam adhuc factum est, perpen- 
denda ea censeo verba quae sunt in praef. §. 20 ; ^hoc tibi 
etsi mari dividiniur praestare temptabo, ut dubium viae in- 
iecta manu ad meliora perducam et ne solitudinem sentias, 
hinc tecum miscebo sermones. Erimus una qua parte optimi 
sumus. Dabimus invicem consilia et non ex voltu audientis 
pendentia'. Haec ne ad Quaestiones Naturales referamus 
prohibemur verbis 'sermones tecum miscebo' tum 'dabimus 
invicem consilia". De commercio litterarum agi con- 
5?entaneum est, quod commercium, cum de consiliis dan- 
dis et de moribus emendandis dicatur, iure nostro videmur 
ad moralia referre. Quare existimo Senecam his promittere, 
epistularum moralium commercium se cum amico initurum 
esse. Cuius initium infra videbimus ante decembrem mensem 
anni 62 factam esse. Ergo illam libro quarto praemissam 
epistulam si paucis mensibus ante scriptam esse statueri- 
mus, proxime videmur ad verum accessuri esse. — Haec igi- 
tur sunt, quae de N. Qu. tempore sciamus: librum HI scri- 
ptum esse post secessum (a. 62 factum); ad eiusdem anni 
menses posteriores referendum 1. IV*; sextum, qui est de ter- 
rarum motu, eo ipso anno 63, quo Pompei consederunt, vi- 
deri compositum esse. Quae Martensius p. 47 attulit, ut non 
multum temporis inter motum ipsum eiusque commemoratio- 
nem interfuisse probaret (VI, 12, 2. 27, 1. 1, 13), certius 
nihil definiunt. Immo tantum temporis inde a clade illa 
praeterlapsum fuisse sumendum est, ut Seneca interim audi- 
erit, — id quod VI, 1, 10 scribit -— renuntiasse nonnullos 
Campaniae et post eum casum emigrasse. — In libro VII 
aliud est temporis indicium, quo illa vel maxime confirman- 
tur. Cometen videlicet illum, qui subNerone Caesare incou- 
finio annorum 60 et 61 appaiuit, Apollonius Myndius in libro 
suo commemoraverat, unde sententias aliquas Seneca VII, 
17, ^2 (cf. 4) excerpsit. Itaque eum librum quam longissime 
ab anno 60 amovebimus, i. e. ad an. 63 referemus. Ultra 

eniiii ne terminum proferamus, indicium obest haud incertura 
(cf. Martens. p. 46). Etenim considerantibus, Senecam unam 
tantum commemorare stellam erraticam, quam sub Nerone 
viderit, dubium esse non potest, quin eum scripserit librum, 
antequam alter ille cometes, quem Tac. XV, 47 memorat, 
eflfulsit. Quod magis firmabitur accurate perpensis ipsius 
verbis, quae sunt VII, 6, 1. coll. VII, 21, B. VII, 3. 

Has habuimus quas proferremus temporis definiendi an- 
sas. NuUum eorum, quae reperimus, indiciorum ordini a 
nobis statuto officit; quibus coUectis merito iam statuemus, 
annis 62 et 63 eos, quos hodie habemus, N. Qu. libros octo 
compositos esse et absolutos. 

Quod supra distulimus quaerere, num Seneca ea omnia, 
quae illa partium descriptione (II init.) promiserat, perfecis- 
set, id nisi magno harum disquisitionum detrimento videtur 
non posse omitti. Liceat igitur quae de consilio omnique 
eius operis ratione sive rebus explorata sive argumentis pro- 
bata habemus, paucis exponere. 

Librorum singulorum haec sunt breviter expressa argu- 
menta: LibroII agitur de aere, tumde fulmine ac tonitru ; III 
de aquis. IV* de Nili incremento. IV^ de grandine ac nive. 
V de vento. VI de terrae motibus. VII de cometis. I de 
ignibus aetheriis. Quos titulos perlustrantibus ultro occurrit, 
non quasi magnum quoddam et omnibus membris perfectum 
quaestionum naturalium corpus haberi, sed elegisse auctorem 
quae sibi res potissimum placerent, de quibus illos libros 
tamquam f.iovoyQa(piag scriberet. Veluti peregrinationi illi, 
quam in Aegypto adulescens egit, apertum est singularem 
iUum librum de amnis nobilissimi ^lyvjcuov immdationibus 
deberi. Similiter de terrae motu quaestio cum in deliciis 
scriptoris esset, in contextum operis recepta est. (Cf. ea quae 
ipse VI, 4 scribit 'horum adeo est mihi dulcis inspectio' cet.) 
Miroque casu insuper factum est, ut illud ipsum in tempus 
Pompeiana clades congrueret (v. VI, 1, 3). 

Eas' quas 11, 1 constituerat partes tres, neutiquam con- 
stanti ordine persequitur. Pertinet enim liber II ad partem 
secundam, III et IV» ad tertiam, IV**. V. VI ad secundam, 
Vn et I ad primam. Frustra Koelerus harum iustum ordi- 

nem struere conatus est. Quae conamina eo omnia refellun* 
tur, quod Seneca ipse a secunda parte initium cepit. Tta- 
que singulos libros videtur scripsisse prout liberet vel mate- 
ria praesto esset, non unam confecisse partem, priusquam 
aliam aggrederetur. Profecto enim vix unam dispositionis 
partem in eis, qui exstant, libris habemus omnibus membris 
perfectam. Nam ^iarHOQa quidem cum fere ad istam II, 1 
propositam normam exacta perfecisse videatur, monendum 
est tamen, illa II, 1, 2 verba haud dubie lacuna interrupta 
esse. Terrenis angustum spatium conceditur: aqua tantum, 
quae quidem in dispositione II, 1, prima erat, suum libnim 
obtinuit. Hanc rem video a lonasio p. 60 memorari : 'utrum 
de terris quoque arbustisque Seneca aliis libris temporum ini- 
quitate amissis egerit, an in alia studia distractus opus quae- 
stionum naturalium non absolverit, ignoratur; certe eorum 
quae desiderantur, ne vestigia quidem ulla supersunt, nisi 
forte ea, quae Plinius de lapidum et piscium natura ex An- 
naei Senecae libris excerpsit (Sen. frgm. 6—8) ex amissis 
tertiae partis quaest. natur. libris hausta sunf . Sed haec 
quidem excerpta Pliniana relinquenda erunt utfuerunt. Priore 
quidem loco postquam in indice 1. IX inter scriptores de 
aquatilium natura Seneca relatus est, postea in libro ipso de 
longa piscium vita quaedam ex Annaei Senecae scriptis ex- 
hib^ntur. Talia vero suspicari possis non ex libris quos de 
rerum natura scripserat, sumpta esse: potuere ea qualibet in 
epistula nobis deperdita narrari. Alterum in 1. XXXVI etiam 
magis incertum est. 

Aliud mihi videtur planius esse vestigium. lonasius 
terrena tantum observavit nequaquam perfecta et absoluta 
esse. At caelestia in eis, qui supersunt, libris aeque atque 
illa duobus tantum tractata exiguo loco habentur. lam vero 
memineris, quanto verborum ornatu II, 1, 4 de terrae situ se 
hac in parte dicturum professus sit, et explicaturum, quoraodo 
adversus sidera caelumque posita esset. Eandem quaestionem 
VII, 2 — quibus in cpp. diserte caelestium commentationi 
praefatur — dignam contemplatione dicit, utrum mundus 
terra stante circumeat an mundo stante terra vertatur. Nec 
vero quicquam tale in Qu. N. quaeritur aut excutitur. At 

apud Boethium et Cassiodorum (cf. Haase, frgm. VIII, p. 420. 
— Fabric. bibl. Ernest. II, 123) liber Senecae alias nobis 
ignotus his significatur: ''Mundus ipse, ut quidam dicunt, 
sphaerica fertur rotunditate coUectus, ut diversas rerum for- 
mas ambitus sui circuitione concluderet. Unde librum Se- 
neca consentanea philosophis disputatione formavit, cui titu- 
lus est: 'de forma mundf, quem vobis item reliquimus per- 
legendum.^ Hic liber Annaeanus haud scio an ea perficiat 
fere, quae in N. Qu. opere aegre desiderantur. Audaciusne 
videmur concludere, hoc esse maioris olim operis quasi quod- 
dam aTcoanaaf.iavLov'^ Katiocinatio est simplicissima. Scri- 
psisse Senecam eum librum quis audeat infitiari? Aut igi- 
tur antea scripsit aut postquamisto modoll, 1 partes argu- 
mentaque rerum sibi tractandarum constituit. Atqui si antea 
scriptum habuisset, vix reperias sanam rationem, cur iterum 
se rem eandem retractaturum promiserit. 

Neque id mihi dubitationes movet, quod lonasius p. 60 
monuit, fortasse in alia studia distractum Senecam opus pro- 
positum non absolvisse. Etenim an. 63 epistularum commer- 
cium non adeo frequens fuisse demonstrabimus. Vere demum 
anni 64 multas magnasque de rebus moralibus epistulas scri- 
bere incipit. Simul eum tum comperimus (ep. 106. 108. 109) 
uno opere moralem philosophiam complecti velle; quod opus 
Lactantii aetate adhuc exstitit. Nec tamen senem ipso teste 
perquam assiduum ac litterarum studiis deditum nimiis sar- 
cinis videmur onerare, si eodem anno (64) opus nat. qu. 
continuari potuisse credimus. Scimus quidem eum tum quo- 
que naturae studiosum fuisse. Veluti ep. 79, 1 — 5 a Lucilio 
petit, ut de itinere suo per Siciliam facto sibi scribat et de 
quibusdam rebus, quae ad naturam pertineant, certiorem se 
faciat: 'in honorem meum Aetnam quoque ascendas.' Quae 
de vitibus ep. 86, de melle vel Indico vel Italico ep. 84 scri- 
bit, haud minus eius amorem naturae rerum studiumque 
testificantur. Ep. 65 cum difficili materia sese ait conten- 
disse. Poetica studia Peiperus (praef. in Sen. trag. suppL 
VratisL 1870. p. 18. 19) his putat significari. Videlicet 
poetam misere laborantem et syllabis numerandis pedes fati- 
gantem animo imaginatus est. Moralia dici non equidem 

putaveriin ; ea iiiniirum materia nostro fuit vel maxinic trita 
ac consueta. Quid igitur obstat, ne Naturalium opus eum 
tum continuasse cogitemus? Immo certissime id mihi per- 
suadetur, si accurate perpendo quae sunt in eiusdem ep. 
§§. 16—20: quibus animum suum tum maxime in rerum 
naturae contemplatione -versari profitetur. Multa praeterea 
eius ep. verba similia eis sunt quae in prologo Nat. Qu. ex- 
posuit. Td quidem constat, permagnum de rerum natura 
opus senem si' i proponere, cum illa scriberet: 'non praeterit 
me, quam magnarum rerum fundamenta ponam senex, qui 
mundum circuire constituf; nec minus certum est, eos, qui 
hodie exstant, libros octo tanto promissoris hiatu parum di- 
gnos videri. Verum indicia illa coUigenti valde probabile 
mihi est, maius et amplius olim opus ab ipso scriptum esse. 
Omnia illa, quae proposuerat ac promiserat, num ante mortem 
confecerit nescimus: si non fecit, Neroni Caesari hoc quoque 
crimen erit imputandum; qui cum magistri tutorisque sui 
caput sacrosanctum ad mortem adigeret, posteritati simul 
ingens intulit damnum et iniuriam. Eum scilicet ante vitae 
destinatum finem abire iussit, qui tum maxime 'posterorum 
negotium ageref ac litterarum opes argenteo augeret incre- 
mento. — Singulos libros fortasse statim scriptosLucilio misit; 
cuius rei documenta licebit praefationes sumere. Quod non 
omnes eis instructi sunt (carent enim V et I) haud scio an 
indicio sit, duos aliquando una missione esse traditos. At- 
que hos quidem octo libros ^), antequam alios scribere insti- 
tueret, ipse videtur coUectos in publicum edidisse. Keliqui 
— quos sicut illos probabile est fuisse quales hodie appella- 
verimus f.iovoyQaq)iag — aliquantulum temporis vixerunt. Tan- 
dem dispersos ac disiectos, velut grana ventus ab area, abri- 
puit temporum fuga et aevorum per ruinam commutatio. 

1) Certe antiquissimis tcinporibus eo8 collectos et coiiiuiictos 
esse constat Dubitavcris, num ipse fecerit. Etenim si ipsum siii- 
guios binosve edidissc, post eius mortem autem amicum quendam 
sive bibliopolam hauc coUcctionem fecisse statueris, quid simplicius 
est et probabilius, quam huic tribuendum esse iihim de libro *primo* 
orrorem ? 

II. 

De Epistularum moraliuni tempore primus breviter dis- 
seruit 1. Lijmus, tum duobus amplius saeculis interiectis amio 
1853 Lehmannus in Philologi vol. VIII, idem in eo. quem de 
Claudio et Nerone scripsit, libro (1858). Denique his duobus 
annis praeter ea, quae Kudolphus Peiper in praef. ad Sen. 
trag. supplemento (1870) nova» adiecit, Alfredi Martens et 
Friderici lonas dissertationes mihi occurrerunt, quorum uter- 
que, alter tamen altero felicius, omnem operum Senecae phi- 
losophicorum ambitum percurrens suos cuique annos tribuere 
instituit. 

Ego quod post horum virorum merita de epistularum 
tempore dicturus sum, non id quidem ideo fit, ut omnem 
quem illi araverunt agrum renovem; sed cum et inter se et 
a Lehmanno discrepare eos viderem, tum quod ipse me ha- 
bere arbitrabar, quae etiam lonasii disquisitionibus vel ad- 
iicerem vel detraherem, haud frustra haec tamquam addita- 
menta putavi illorum commentariis subiici. Placet autem, 
quo facilior eis qui hac in re nondum versati sunt, aditus 
fiat, in conspectu ponere ea quae illi de Epistularum tem- 
pore iudicaverunt. Lipsius scriptas putat omnes annis p. C. 
63 et 64. — Lehmannus inter triennium, ita quidem, ut in 
hunc modum singulas disposuerit : epp. 1 — 18 ante decembrem 
anni 62 ; epp. 19—23 inter dec. a. 62 et ver a. 63 ; epp. 24 
-—67 inter ver a. 63 et ver a. 64; epp. 68—86 a vere 64 
usque ad lunii mensis a. 64 partem alteram. epp. 87—122 a 
fine lunii usque ad Octobrem ineuntera a. 64. (cf. de Clau- 
dio cet. pg. 16 et 17.) — Peiperus (pg. 16) intia spatium 
quod est ab autumno a. 57 usque ad crescentem autumnum 
a. 58. — Martensius (pg. 61) ep. 50 anno 49; epp. 1—69 
(exc. 50) ab anno fere 60 usque ad finem 62, epp. 70—124 
usque ad a. 65. — lonasius Lipsium sequitur. 

Peiperus a reliquorum sententia, quos vana ac paene 
ridicula iactare pg. 14 contendit, longissime discessit. Cuius 
errores inde iiati sunt, quod cladem Lugudunensem (ep. 91, 
1. 14. Tac. Ann. XVI. 13) falso anno (58) ascrip»it; quam 

rem, quoniam lonasius pg. 62 argumenta eius accuratius 
examinata reiecit, breviter nobis licebit et obiter tantum per- 
stringere. Confirmavit igitur lonasius, e Taciti verbis hoc 
unum iuste posse coUigi, incendium illud coloniae Gallicae aut 
eo ipso anno 65. quo solatium Nero Caesar incolis praebuit, aut 
proximo certe tempore (64) factum esse. Uter annus prae- 
ferendus esse videatur, ipso huius disputationis decursu ma- 
nifestum erit. Qua autem ratione inter Senecae verba, qui 
ep. 91, 14 eum annum oppido illi ab origine sua (711 a. u.) 
centesimum esse dicit, et Taciteum locum in Ann. XVI, 13, 
qui annum 64 sive 65 p. C. significat, concordia ac consen- 
sus fiat, proprie id quidem ad hanc quaestionem non perti- 
net. Nipperdei certe rationem falsam esse lonasius p. 63 
demonstravit. Peiperus centum annorum numero nimiam 
auctoritatem tribuit. Puit quidem ab illorum temporum 
indole haud sane alienum, numerorum miracula computare 
et 'Babylonios tentare numeros.' At enim si quid illi Se- 
neca tribuere voluisset, aliquo modo cum id significaturura 
fuisse persuasum habeo. Nunc vero obiter eum perstringit ? 
neque latet, cur omnino commemoret, modo attenderis ad ea 
quaesequuntur: ""aetas nehomini quidemextrema; quot ") ta- 
men gravissimos casus intra spatium humanae tulit senectutis!' 
Quod vero lonasius statuit quodque ipse olim existimabam, 
pauUo laxiore computatione Senecam annos ab origine Lugu- 
duni numeravisse, Buechelero minus placuit ; qui librariorum 
culpa accuratam numeri definitionem, quam Seneca olim ad- 
iecisset, evanuisse (fortasse propter similes verborum terrai- 
nationes) scribendumque esse statuit: 'centesimus septimus.' 

Quae praetera Peiperus protulit argumenta, illo sunt 
leviora; quorum comraunis est error, quod ea, quae prorsus 
generatira Seneca in epistulis disputat, coniuncta esse arbi- 
tratur cura singularibus rebus, quae eo, quera ipse statuit, 
anno 58 Eoraae agerentur. Ne id quidera quod latius per- 
secutus est, a Baiarura coraraeraoratione petitum, sufficit. 
Minime enim deraonstravit, epistolas Baianas scriptas esse, 



1) Sic enim secundum codicum vestigia (quod*) egregie emen- 
dayit Buecbelerus id quod auiea legebatur v. quae. 



28 

dum Neronis gratiu poUens Sencca ad aiilam moraretur. 
Irimio 'conchyliatos' illos ep. 62 non necesse est cogitari lio- 
mines aulicos; quilibet vel senator vel eques potuit sic ap- 
pellari. Ep. 56 quae de molesto, quod sibi elegerit, dever- 
sorio Seneca narrat, perperam Peiperus intellexit: non quia 
cum aulicis ibi esset iique Baias omnes occupavissent, sed 
ut mentem animumque suum exerceret, istud philosophus 
noster tumultu magno turbatum incoluit deversorium (cf. 
finem eius ep.). Ceterum eo anno quo Peiperus illam ep. 
putat scriptam esse (58) Seneca ni fallor is erat qui praeter 
ceteros omnes aulicos posset deversoria bona deligere. Deinde 
falso iste ait quosdam locos ad luxuriam Baianam Neronis 
referendos esse. Neque enim umquam discipulum suum Cae- 
sarem, ne tum quidem cum eius favore destitutus esset, Se- 
neca acrius perstrinxit; nedum eo quo Peiperus voluit anno 
58, cum eximia eius amicitia uteretur, tam impudens im- 
prudensve fuisse credendus sit, ut publice conviciis imperato- 
rem aggrederetur. 

Alterum temporis indicium habetur epistula octava, 
quam viri docti fere omnes viderunt vel maxime convenire 
cum eis, quae de secessu Senecae a re publica, anno 02 facto, 
Tacitus XIV, 56 exhibet. Martensio vero, negare id conato, 
respondemus : quae §. 6 habentur verba 'si haec mecum, st 
haec cimposteris loquor, non videW tibi plus prodesse, quam 
quum ad vadimonium advocatus descenderem aut tabtdis te- 
stamenti anulum imprimereni aut in senatu candidato vocem 
et manum commodareni ea aperte docere, non modo studiis 
magis quam anteaSenecam sese dedisse, sed vere vitae suao 
omnem habitum mutavisse. Cf. VIII, 1. 2. 3 init. — VII, 1 
'quorum animi ex lohgo morbo reficiuntur"; quibus compa- 
rauda ea quae de N. Qu. libri III praefatione supra diximus. 
Quod vero ep. 7 initio turbam hominum sibi quoque nocere 
scribit, id ne praeter Martensium quemquam fallat, monen- 
dum videtur nusquam narrari Senecam, quum instituta prio- 
ris potentiae mutaret, statim ab aula ad monachorum quan- 
dam vivendi rationem transcucurrisse. Cf. Tac. Ann. XV, 23. 
XV, 45. 

Idem Martensius ex epistularum natura collegit, non 

potuisse tot epistulas intra tam parvum temporis spatium, 
quam priores statuissent, confici. Longa interdum intervalla 
inter singulas exstitisse ; alterum alterius litteras exspectare 
debuisse, ut respondere posset. Denique cum praesertim 
longo spatio ab amico amicus divisus esset, per quinquen- 
nium fere iudicat id litterarum commerciiim actum esse. Tale 
quidem commercium si cogitemus, ut singulis unius ad sin- 
gulas alterius epistulas responsum sit, ogo negare non ausim 
per tantum vel etiam plus ^) temporis id continuatum fuisse. 



1) Scnecam qiiidem scimus opistularum magDam partem ex 
itiDere, quod per CampaniaTn fecit, scripsisse (49 — 86) ; alias fortasse 
haud paucus e Nomeniiino suo, quod oppidum liodie non ignotuni 
'la Mentana' in Sahinis situm Roma distat. M. P. XIV. (cf. tab. Peu- 
ting. D'Urban recuoil des itiner. anc. p. 208) ; denique ex Albano 
suo (cl" 12.<) nonnullas. In aliis (velat 7, 8) sunt Rornanao originis 
indicia. Luciliuin Siciliae procuratorem puto Syracusis habitaase; 
fnit tamcn is quoque sive delectationis causa sive propter procura- 
tionis officia . variis itineribus occupatus (cf. 2. 1. 48, 1. 69, 1.) 
Sunt autem Roma profectis et via Appla Capuam usque ac deinde 
por Nolam ac Consentitim ad Columnam, flnem Italiae infimum in 
(ionspectu Siciliae commigrantibus M. P. 455 (itiner. Ant. d'Urban 
p. 31). Inde a traiectu Siciliae Syracnsas sunt M. P. 120 (p. 20 et 27), 
undesumnia efficitur M. P. 575. Atquehibcruo quidem tempore 'dum 
pelago desaevit hiems et aquosus Orion' tabellariis totum hoc spatium 
percurrendum fuit (cf. Beckeii Gallum II, 395; ; quos, sive pedes fati- 
«raveruut, singulis diebus vix amplius 35 M. P. perfecisse ideoque 
sedecimo demum die adventasse credendum est; — medium posui- 
mns numerum eorum quos Fricdlaender, mor. hist. II, 10 e veterum 
libris cxhibet — ; sive equitos vel cnrru velientes Seneca misit nun- 
tios, qui c. 50 M. P. perficere possent, undecimo die Syracusas eis 
visaa esse statuemns. Nec differt, si amicis isto modo iter facienti- 
bus tabulas creditas esse snnipserimus (cf. ep. 3), sive eis, qiios pu- 
blice Caesar Augustus iuvenes tabellarios atque vehicularios per vias 
militares disposuerat (cf. Suet. Aug. 49j ; quos sane credibile est Se- 
necae imperiis paratos ac parcntes fuisse. — Celerius touta intervalla 
atiperabantur tempore aestivo. Navigabatnr enim, si Vegeiio V". 9 
(idem habemus, a V. Mart. usque a^ XI. Nov.: cf. Friedl. II, 11, nec 
dofuisse putamns occasiones, amicis mercatoribnsve tabuias mandandi; 
quas tali modu, */ svnXoCrjp (fotrj xIvtos 'Erroafynto^f quarto quintove 
die reddi potuisse credimus. Cf. locum Philostrateum a Friedl. lau- 

At nisi res ipsae, in quibus epistulae versantur, morales uti- 
que alienaeque illae a vitae exterioribus condicionibus, aliter 
nobis persuaserint , certa tamen in illis indicia Martensii 
officiunt sententiae. Piimum 118, 1 aperitur plures fuisse 
Senecae quam Lucili epistulas ; epp. 82 et 83 duobus diebus 
continuis scriptas esse 83, 8 cognoscimus ; ep. 109 statim post 
108 scriptam ipse declarat 108 §. 39. coU. 109, 18 cum 108, 1 ; 
108, 1 cum 109, 17. Itaque cum in plerisque id valuisse vi- 
deatur principium, ut unam aliquam rem una scriptione 
quam maxime absolveret, non est cur dubitemus, quin de 
diversis rebus roganti Lucilio compluribus codicillis Seneca 
responderit. Talia igitur responsa potuit sex septemve una 
missione amico tradere, sicutivice versa ipse amici epistulas 
saepius pluraliter significat cf. 3, 1. 79, 1. Ceterum etsi sin- 
gularum commercium fuisse negamus, tamen nihil obstat 
quin epistulas iustas esse LuciUoque omnes redditas cre- 
damus (cf. 118, 1. N, Qu. IV. praef. 20) : quidni enim praeter 
respousa propria etiam ea, quae cotidiana jneleTfjjnaTa apte 
Lipsius appellat, amico sapientiae studioso legenda permi- 
serit ? 

Contrariam Martensio viam lonasius ingressus triennium 
aLehmanno statutum propterea inbrevius restringendum esse 
contendit, quod ipse in ep. 38 frequentare se velle illud epi- 
stularum commercium Seneca dicat. At enim in tali com- 
mercio per complures annos continuato, si uno aliove tempore 
tardius inter amicos scriptum et rescriptum sit, eone argumento 
ita licet uti, ut de cunctarum epistularum tempore sive dila- 
tando sive coartando inde coniicias? Immo ego Lehmamio 
plane assentior, nisi quod demonstrare ac probare conabor, 
quae ille secundum mensium indicia simpliciter decreverat. 
Epp. 1 — 29 a Martensio lonasioque recte cognitum est unum 

datum. QuocuDqiie modo tabulas amico tradcndas Seneca curavit, si 
computaveris, quanttim teiDporis scribendo et rescribendo, tum tanto 
intervuUo bis permetiundo absumcretur, si memineris. in ipsis epi- 
stuUs longioris interdum morae indicia reperiri (cf. Marteus. p. 59j 
denique loca ab utroque haud semel mutata adiccoris: vix poteris 
uegare, epistularum commercium, quale quidem MartensiiiB cogitavit, 
neque duobus neque tot, quot ille statuit, annis confici potuisse. 

eflicere yolumen, cuius communiB quasi compages sint illae 
ad finem uniuscuiusque additae mercedulae (6, 7) vel munus- 
cula (10, 5). Unde lonasius hoc quoque probabiliter con- 
clusit, Senecam undetriginta illas una edidisse. — Octavam 
Lehmannus iure suo statuerat scriptam esse, postquam (a.62) ne 
gotiorum certe magnam partem. Seneca deposuisset. Quapropter 
cum ep. 18. December mensis significetur, quid veri simi- 
lius quam hunc esse anni 62 V Ep. 23 veris praeposterum 
frigus commemoratur, eadem fere veris iniquitas ep. 67 init. 
Quorum alterum anni 63, alterum ver esse anni 64, — quam- 
quam commoda sua fortasse non omnia perspexit, — rectis- 
sime Lehmannus statuit. Alioquin enim, quum de hac certe 
parte epistularum servati ordinis testimonium haud dubium 
habeamus, quod neque a fronte totius operis undetriginta 
priores amovere umquam licebit neque ex hoc quasi corpore 
membnim ullum abripere: alioquin, inquam, si lonasium se- 
cuti ad eundem annum velimus duplicem illam veris com- 
memorationem referre, verendum sit, ne nimiam multitudinem 
unius mensis vel adeo paucissimorum mensium spatio tribue- 
rimus. Sunt praeterea in ipsis indicia haud occulta, quae 
isto anno (63) minus frequentatum esse id commercium 
doceant. 

Quorum primum est illud, quo lonasium vidimus falso 
modo uti, quod ep. 38, 1 Lucilinm cognoscimus de rariori- 
bus magistri epistulis questum esse. Deinde in illam aeta- 
tem cadit prius id, quod ep. 28 commemoratur, iter Lucilii;, 
alterum ep. 48 nobis notum est: utrumque, admodum lon- 
gum fuisse dicitur. Tum ep. 50 una memoratur quae post 
multos menses Senecae reddita sit Lucilii epistula. Denique 
ipsius Senecae iter Campanum, unde ab ep. 49 eas quae sunt 
usque ad sexagesimam sextam ac plures etiam conscripsit, 
eadem tempestate factum est. Quibus indiciis omnibus accu- 
rate perpensis quis dubitabit concedere, uno Senecae, duobus 
Lucilii itineribus interiectis non potnisse tot epistulas intra 
tam paucos menses quam lonasius voluisse videtur, confici; 
quibus ^) iure nostro integrum amii spatium tribuemus. Ipse 

1) PeiperuB vero (p. 16) totum epistularum CXJCIY vohimen 
inti*a quattuordecim menses compositum esse statuit! 

aiitem Lehmannus contra semet fecit, quod epp. 49 et 70, qui- 
bus Pompeiorum urbs memoratur, coniecit ante Non. Febr. 
anni 63 esse conscriptas. Neque enim uUam eis fieri men- 
tionem magnae cladis, qiia illo die vastatum id oppidum esse 
e Sen. N. Qu. 1. VI scimus ; quae clades si iam facta fuisset, 
non potuisse eam silentio praeteriri. At e silentio scripto- 
rum talia coUigere cum alias periculosae aleae esse existimo, 
tum hoc loco erroris dolosissimum irritamentum. Nimirum 
in ea quae N. Qu. libri sexti initium occupat epistula satis 
multa, ni fallor, de illo terrae motu verba fecerat. 

Itaque ep. 67 statuemus vere anni 64, fortasse aprili 
mense exeunte vel maio ineunte, scriptam esse. 

In epistulis eis, quae sunt inter duodequinquagesimam 
et duodenonagesimam, passim reperiuntur quae iter Senecae 
Campanum prodant vestigia. Atqui per tres quattuorve 
menses si putaverimus istud iter continuatum esse, non vi- 
demus parum temporis computavisse. Unde sequitur, alte- 
rum tantum numerum (49—124) temporis cuidam spatio, 
cuius initiura latet quidem, certe tamen incipit ante eius 
anni vernum tempus (ep. 67), finis autem definitur ep. 122 
('iam detrimentum dies sensif ) aequo iure tribui. Scilicet 
istud epistularum genus, ad commentationum moralium for- 
mam ambitiimque extensarum, quod fere partem dimidiam 
totius operis occupat, quid est quin brevissimis intervallis 
similiter ac librum continuum scriptum esse credamus. Ne- 
que enim interveniunt indicia exteriora, velut longiorum *) 
itineiUim commemorationes, quae, ut in illa parte, maius spa- 
tium statuere nos cogant. Immo quae sunt tempestatum in- 

1) Hrevia parvaque Senecae itiDeru significHntur interdum; 
Lucilii circuitus totius Siciliac (ep. 79). quem iit epistulis sibi de- 
soribat Seneca rogut, idem ost atqnc loDgum iUud iter ep- 48, quod 
is auDO G4 iueunte videtur suscepisse. Ista ferc regione (circiter 
ep. 40) coDfmiuDi anni 63 et 64 statuerimus. Ultra eum terminum 
rarum est, citra frequens commercium. Cui frcquentiae cave ne 
ep. 106 §.1 officere crcdas; quo loco id unum comperimus Lucilium 
(lueri, quod ad ccrtas quaestiones (§. 2) tardius Seneca responderit. 
Ep. 118 init. id ipsum opprobrium, quod parnm frequentor scripso- 
rit, diserte Seneoa reiicit ac refutat. 

dicia aestatem omma indicant. Ep. 83, 5 in frigidam 
aquam, sole tamen illam temperatam, ait se descendisse; 
ep. 84 de itineribus valetudini suae salutaribus scribit ; ep. 86, 
16 (cf. §. 1) mensem ipse declarat, lunium iam proclivum in 
lulium ; ep. 87 rursum iter quoddam significat cum Maximo 
susceptum: culcitae in terra iacent, Seneca insedit; §. 4 ae- 
statem |diserte ipse dicit ; ep. 104 : in Nomentanum suum 
confugit : iocose non urbem tantum sed etiam febrem subre- 
pentem se fugisse scribit. Quod ea tempestate factum con- 
iicias, cum illa quae nunc quoque per menses Augustum et 
Octobrem Komagnae insidet 'aria cattiva', urbi impendebat. 
(Cf. Hor. Od. III, 29, 9—12. 17—20.) Ep. 110 in eodem 
praedio eum morari cognoscimus ; ep. 122 habentur illa 'de- 
trimentum iam dies sensit.' Ep. 123 in Albanum suum se 
pervenisse scribit; quod uon hieme peti solere suspicamur. 
Haec indicia qui nobiscum percensuerit, quae non sunt ex 
certa quadam parte desumpta sed ubique obvia (49 — 66 cet. 
iter Campanum ; 67 ver inclinatum in aestatem ; 83, 84, 86, 
87, 104, 110, 122, 123) eum non praeteribit, iure nostro nos 
eas omnes per eiusdem ") anni 64 ver et aestatem ad autum- 
num usque scriptas esse contendere. 

Sed hinc si longius progrediamur veremur ne quis, me- 
rito nos interpellans, iustae rationi magis idoneum futurum 
fuisse dicat, ut priusquam istis mensium commemorationibus 
ad tempora definienda uteremur antea exponeremas, quo 
temporum ordine^) singulae deinceps epistulae scriptae es- 
sent. Ac profecto ita faciendum necessario fuisset, nisi haec 
quoque de ordine quaestio aliqua parte ex illa penderet. Ac- 
cedit quod magnas epistolarum traiectiones et ordinis tur- 
bationes utique non factas apertum est. Servati quidem or- 
dinis unum documentum iam supra commemoravimus, quod 
epp. XXIX priorum illud quasi corpus cum propter tempo- 
rum indicia, quae recentem etiamtunc a secessu Senecam esse 



1) Neque iinpedimento est ep. 118 initium; quem locum ac- 
curate intuitis ultro occurrit, non Senecae sed Lucilii significari ra- 
riorem scriptionem. 

2) Quae a prioribus parum diligenter tractata est quaestio. 

3 

signiflcant, tum propter ipsius naturam nec lacerare quisquam 
audebit nec a fronte totius operis depellere. In ipso autem 
isto corpore servati ordinis haec lonasius p. 63 testimonia 
coUegit, quibus confirmatur, decimam post nonam (coU. 10. 1 
= 9, 18) vicesimam post duodevicesimam (colL 20, 3 = 18, 5) 
vicesimam sextam post duodecimam (coU. 26, 1 = 12) 
9criptam esse. Alterum autem est quod primo obtutu cuili- 
libet apparet, esse in omni illo Moralium opere eum quasi 
progressum, ut in priore parte dimidia propria epistularum 
natura magis quam in altera servata atque expressa habea- 
tur; in posteriore multas ad commentationum formam ambi- 
tumque extendi, quarum nonnuUae (94 et 95) dialogorum 
quorundam (I. II. IX) magnitudinem fere assequantur atque 
exaequent. Illam autem partem merito priorem locum tenere 
constat, quoniam quidem consentaneum est primo id fuisse 
auctori consilium, ut iustas scriberet epistulas. Cf. 30, 18. 
45, 13 extr. 58, 37. 

Haec, quae de servato ordine dixi, ad summam quae- 
stionis pertinere volo: statim enimvero demonstrandum erit, 
singulis aliquot locis etsi non graviter violati tamen mutati 
ordinis indicia reperiri. In codicibus quidem eis, quiFickerto 
Haasioque noti fuerunt, frustra ') quaesieris. Quae vero 
aliunde, e diverso codice, videbatur huic quaestioni lux af- 
fundi : ubi propius fax admota est fumum pro fulgore dedit 
extincta. Etenim Buecheleri singulari benignitate mihi licuit 
codicem Leidensem (191 B) a praefectis eius bibliothecae li- 
beralissime huc missum inspicere, qui praeter ecclesiastica 
quaedam continet e variis scriptoribus latinis, Plinio iuniore, 
Sallustio, maxime autem e Senecae libris et philosophicis et 
poeticis excerpta. Quorum quae ex epistulis moralibus de- 
sumpta sunt in duas partes dividuntur, quarum in altera 
exstant excerpta ex epp. 1—88; in altera ex epp. 1—47. Facile 
autem apparet, eum, qui haec undique decerpsit folia, non 
uno tenore a prima usque ad ultimam silvae partem proces- 



1) De uno illo, quod Haasio (cf. praef. vol. III. p. 6) videbatur 
esse indicium, infra dicetur. 

sisse, sed saepius similitudinibus allectum huc illuc exspatia- 
tum esse nec nisi interdum recta via perrexisse; unde factum 
est, ut haud semel ad eandem, quam iam antea attigisset, 
reyerteretur '). 



1) Quo ordiue singula procedant, hac in tabula conspicitar, quae 
aliis fortasse me felicioribus occasionem utilia inveniendi praebebit: 

A. 



1, 8. 1. 


31, 4. 






40, 14. 


61, 2. 


15, 6. 






41, 8. 9. 


22, 17. 


18, 3-8. 10. 


12— 


14. 


42, 3. 4. 10. 9. 


3, 3. 


23, 2. 






43, 5. 


15, 2—5. 


24, 1. 






44, 5. 


4, 6-8. 


25, 4. 






45, 1. 5 9. 


5, 3. 5. 


26, 9, 10. 






47, 6.2.3.11,15-17.21. 


14, 9. 


27, 9. 






49, 3—6. 9. 12. 


2, 6. 


28, 10. 






60, 3. 4. 


6, 5. 


31, 5. 6. 






51, 4. 6. 8. 9. 10. 13. 


7, 7. 9. 


36, 4. 






53, 8. 9. 


9, 9. 13. 15. 17. 


62, 3. 






55, 1. 


2/4. 1. 


68, 1. 




• 


61, 3. 


3,4. 


69, 1-3. 






59, 6. 16. 17. 


(benof. VII, 8, 2. 3.) 


73. 2. 3. 7. 


14- 


16. 


60, 2-4. 


17. 3. 4. 5. 3. 7. 3. 


77, 3. 6. 






74, 13. 14. 


4, 10. 11. 


81, 28. 






75, 4. 10. 18. 


5, 5. G. 


83. 2. 5. 6. 






76, 1. 3. 18. 


6, 4. 


84, 1. 2. 3. 


10. 


11. 


78, 5. 12. 29. 


7, 1. 2. 7. 


72, 3. 






81, 5. 


6. 1—5. 9. 10. 


64, 4. 6. 






88, 1—4. 19. 29. 30. 


9, 22. 


83, 18. 






85, 1. 2. 


10, 1. 


70, 4. 






82, 19. 


11, 1. 


71, 2.4.6.' 


7. 23. 37. 


88, 39. 41. 


13, 16. 


36, 10. 






11, 1. 


17, 5. 


24, 1. 5. 15. 22 


• 


12. 4. 8—10. 


58, 22. 


22, 25.' 






14, 7. 8. 


65, 16. 21. 22. 


25, % 5. 






31, 7. 


66, 2. 12. 16. 


27, 2. 3. 8. 






37, 4. 


22, 6. 9. 11. 15. 17. 


28, 9. 






38. 1. 


23, 2. 6. 


30, 10. 12. 






44, 5. 


14, 1. 2. 


37, 4. 






49, 2. 12. 


29, 10. 11. 


39. 2—6. 






52, 11. 12. 

Mittamus igitur codices, hac in re nihil nos adiuvantes ; 
circumspiciamus quae viri docti iudicarint. Lehmanni unam 
dubitationem de ep. 49 et 71 iam supra examinavimus, alte- 
ram de ep. 14 lonasius p. 65 repellit; refellit Martensius 
p. 54. Eam, de qua Martensius dubitat, ipse ait nemini 
adhuc difficultates movisse; nos vero post illum speramus 
nemini moturam; sat enim fuit unum labi; Comparat is-qui- 
dem ep. octavam et quinquagesimam : illius senem esse aUcto- 
rem, qui ab hominibus et a negotiis secesserit; hac eum se 
prodere adulescentem, qui summa ope nitatur, ut vitia adu- 
lescentiae effugiat. Sic enim legi §. 3 : ^non est meum vitium, 
quod iracundus sum, quod nondum constitui certum genus 
vitae: adulescentia haec facit\ At enim fugit istum virum 
philologum, §. 3 certos quosdam hominum quasi ordines me- 
morari isto modo se excusantium. Neque iliud ^nos dici- 
mus: non ego cet.\ item illud in §.7 'non est quominus de 
nobis bene speres' ambiguum esse debebat post illa §. 3 
initio verba 'hoc omnibus nobis accidere liqueat tibi*; unde 
manifestum est, omne genus humanum, omnes, quibus com- 
mune est errare, eo comprehendi. Alterum eius argumen- 





B. 




20, 1. 2. 


13, 5. 


35, 1. 3. 


10. 5. 


19, 1. 2. 


36, 1. 


11, 1—3. 5. 7—10. 


28. 


8, 6. 


13, 4. 8-10. 


19, 10. 


36, 2. 


2, 1—4. 6. 


22, 3, 4. 7. 


37, 4. 


1, 5. 


24. 12. 19. 20. 


36, 2. 4. 5. 


17, 7. 9. 11. 12. 


22, 12—10. 


28, 10. 


18, 3. 12. 


23, 8-11. 


36, 8. 9. 11. 


20, 10. 18. 


13. 5. 


37, 3. 


3, 3. 2—0. 


29. 3, 8. 


38, 4. 


4, 5. 6. 


25, 4. 7. 


40, 5. 9. 


5. 3-6. 


2t5, 6. 


41, 1. 6. 


0, 4. 3. 


29, 11. 


42, 1. 2. 7. 10. 


5, 9. 8. 


30, 2. 3. 8. 10. 12. 


43, 2—4. 


9. 


31, 2—5. 8. 10. 


44, 2-6. 


14, 7. 


• 32, 1. 2. 


46, 10—12. 


15, 5. 10. 


32, 2. 7. 11. 


47, 


13, 16. 


34, 3. 4. 


1, 1. 2. 


12, 10. 

tum, longe illud ut fatetur ipse petitum, cum per se ^anile^ 
sit et caducum, tura adminiculo suo privatum dudum cecidit. — 

Epistula 75 in uno codice Ottoboniano omissa, in Colo- 
niensi male collocata est post ep. 58. Quorum librorum aucto- 
ritatem, alias illam nuUius pretii, sperni tamen Haasius vetat 
vol. III praef. p. VI. Mihi vero certum est, sicuti Haasium 
et lonasium (p. 64) et Martensium ita eos homines doctos, 
qui duos illos codices exaraverunt, non vetustiore aliquo fonte 
nisos sed Senecae verbis 76, 7 (quo loco ep. 74 'priorem* 
appellat) deceptos eam epistulam, quae media est inter 74 
et 76, loco movendam coniecisse; quae tamen coniectura mihi 
refellenda erit. Longius rem eandem demonstrare ac novis 
advectis argumentis maiorem facere traiectionem Martensius 
(p. 57 — 59) suscepit. 

Miratum se ait, cum epp. 74 et 76 legerit, Senecam no- 
tionem boni et honesti non definivisse; pergitque initium 
ep. 74 prodere sibi visum, alio iam loco eam quaestionem 
boni honestique antea tractatam fuisse. Quem locum sese 
detexisse. Ep. 118 (coll. 120) boni honestique haberi finitio- 
nem. Hunc igitur fere fuisse ordinem, ut se exceperint epp. 
73. 75. 118. (119?) 120. 77—117. 74. 76. 121—124. 

At ista viri docti non sufpciunt, ut omnis ordinis fun- 
damenta everti patiamur. Ep. 74 init. quod Lucili epistula 
memoriam suam evocatam Seneca scribit, vix id quisquam 
ad quaestiones philosophicas cum Martensio retulerit; in qui- 
bus tum maxime omnis eius mens versaretur. Sed ad exte- 
riores res a Lucilio commemoratas aptius id pertinere di- 
cemus. 

Definitionem autem illam neutiquam me fateor deside- 
rare. Nimirum omnis ep. 74, dein omnis 76 sola in defini- 
tione boni, vel si hoc addere mavis, etiam in honesti notione 
constituenda versatur. Quae vero ep. 118 de bono honestoque 
dicuntur, eis, si quid video, respicit ad illas, mea quidem 
sententia olim missas, epistulas 74 et 76. Id enim, quod in 
his disquisitione et difficili et duplici effecerat, in illa (118) 
quasi concessum ac consentaneura proponit; 'nec potest bo- 
num esse, inquit (§ 10), nisi cui aliquid honesti inest et ho- 
nestum utique bonuin est\ ac dein §. 11; 'bonum societate 

honesti fit, bonum ex honesto fluit'. — Praeterea autem^ 
cum epp. 118 et 120 e sua compage, quae per tot saecula 
eas tenuerat, Martensius divelleret, minime curavit, esse quen- 
dam inter ep. 117 et 118 conexum interiorem, manifestum 
illum coU. 117, 33 cum 118 §. 3 et 4. Item epp. 74 et 76 
sententiarum conexu ad sedem suam alligantur. Cf. 71, 5 et 
74 init. Accedunt graviora. Epp. 74 et 76 in earum cone- 
xum referendae sunt, quas ex itinere per Campaniam facto 
Seneca scripsit (v. 76 init.). Eius autem itineris ultima ve- 
stigia reperiuntur ep. 86; post in urbem Seneca revertitur; 
denique relicta urbe in Nomentanum suum se recipit (ep. 
104): nullum est iterati per Campaniam itineris indicium, 
neque iteratum id eadem aestate esse utique probabile. Ita- 
que ep. 74 et 76 numquam patiemur in regiones tam remo- 
tas relegari. Immo etiam septuagesimam quintam merito 
eam sedem tenere nos quidem existimamus. 

Ep. 74 quod sibi demonstrandum Seneca proposuerat, 
unum bonum esse quod honestum; id ne nos quidem eum 
iudicamus perfecisse. Commendavit eam Otoiv non demon- 
stravit accurate. Idem Lucilium vituperare ') audimus (75, 1), 
quod minus accuratas epistulas Seneca misisset; demon- 
strationem certam ac coUectionibus certis probe confirmatam 
desiderat. Quod opprobrium ep. 75 Seneca apte refutat: 
noluisse sese arida ac ieiuna de re tam magna scribere cet. 
Ab hac defensione ad alias res inter scribendum oblatas 
digreditur; unde plenam atque integram epistulae 75 confi- 
ciendae materiam sumit; alterum differt, nec rem a Lucilio 
desideratam statim accuratius persequitur. Insequenti demum 
epistula ad proprium id consilium revertitur; sic enim scribit 
§. 7 ^quare unum sit bonum quod honestum dicam, quoniam 
parum me exsecutum priori epistula iudicas*. Itaque una 
missione has duas, 75 et 76, in Lucili manus traditas cre- 
dimus. Neque illud 'priori epistula^ puto cuiquam iam scru- 



1) Fickertus edit. I praef. VII de dictionis elegantia neglecta 
Lucilium questum esse existiinat; quale opprobrium illi ingenio 
amoeno et temporis sui auribus accommodato (Tac. XTTI, 3) a disci- 
pulo fieri parum credibile est. 

pulos iniecturum; facillime enim cogitando suppletur '^priori 
quam ea de re scripsi epistula^; neque defendendi causa eo 
recurramus oportet, ut e Lucili, non auctoris ipsius verbis 
id relatum ac dein etiam §. 26 in verba receptum esse mo- 
neamus. 

Peractis eis quae peragenda erant, ut ab iniustis viro- 
rutn doctorum tentationibus epistularum ordo defenderetur, 
ea iam quae ipse de hac re observavi placet proferre. Ep. 49 
initio Seneca scribit, loca familiaria repositum in animo 
nostro desiderium interdum evocare. Campania, inquit, et 
maxime Neapolis ac Pompeiorum tuorum conspectus *) incre- 
dibile est quam recens desiderium tui fecerint. Pompeiorum 
iterum fit mentio ep, 70, quae sic incipit: 'Post longum 
intervallum Pompeios tuos vidL In conspectum adulescentiae 
meae reductus sum\ Atqui utraque ad idem Senecae iter 
pertinet. Est enim utraque in longa illa serie epistularum, 
quibus iter illud, quod per oram pulcherrimi terrarum sinus 
a. 64 fecit, perpetua mentione persequitur. At vero longum 
illud intervallum num putabimus paucorum adeo mensium 
fuisse? Neque enim nisi unum duosve menses sanus quisque 
coniecerit inter ep. 49 et 70, ex eodem itinere scriptas, inter- 
esse. Immo post intervallum admodum longum se Pompeios 
tunc primo vidisse eis testificatur, quae de adulescentiae suae 
recordationibus et cogitationibus subiecit. Ac ne quis eas 
difficultates facile concinnari ac componi posse opinetur : omnis 
sententiarum necessitudo, praesertim cum in fronte exstent 
illa 'post longum intervallum P. t. v.^ prohibet, ne longius 
spatium inter ipsum conspectimi Pompeiorum et epistulam 



1) Haec in libris et manuscriptis et editis sic feruntur: Nea- 
polis ad Pomp. tuorum conspectum. Quibus verbis mire confor' 
matis priscum videtur vitinm subesse. Quasi vero non Parthenope 
ipsa sed ea tantum rcs, quod carum illud Lucilio oppidum Pompe- 
iorum inde prospexerit, desiderium Senecae moveat. Quod vel loco- 
rum naturae adversum est. — Utrumque oppidum, et Neapolin et 
Pompeios, scimus Lucilio carum fuisse : utrique (53, 1. 70^ 1) pro- 
uomen >tuumc additur. Itaquc isto modo puto verba simplicissime 
et aptissime emeudari: praepositio >ad«, pro conj. copul. >ac( 
f^lso intrusa, casum accusativum naturali sua vi traxit. 

ea de re scriptam intercessisse cogitemus. Talia nimirum 
non scribuntur utique nisi dum primus calor in animo re- 
sidet. His omnibus efiicitur cogiturque, ep. septuagesimam 
ante undequinquagesimam esse scriptam. — Longius autem 
est progrediendum. Scilicet qui est inter ep. 69 et 70 sen- 
tentiarum nexus ac progressus, qui quidem non latebit accu- 
rate si comparaveris ultimam prioris paragraphum cum tota 
ep. 70; tum qui est inter 68 et 69 ep., manifestus ille qui- 
dem comparatis 69. §§,2 et 3 cum ep. 68, vetat de una 
seorsum a reliquis iudicium fieri. Nec vero necessitas sola, 
hinc quae oritur, sed summa aliunde nata opportunitas vel 
maxime nobis commendat ac persuadet, ut tres illas (68. 69. 70) 
in priorem sedem, quae erit inter ep. 48 et 49, referendas 
esse statuamus. Primum enim epp. 48 et 68 conexum dete- 
gere nobis contigit. Ep. 48, 1 Lucilium cognoscimus consi- 
silium quoddam cum Seneca communicasse. Rem haud 
exiguam esse, de qua consuluerat, inde apparet, quod et 
ipsi magna fuit haesitatio num consrderet, et e^t Senecae, 
antequam respondeat. De exteriore quadam re, non philo- 
sophica quaestione agi, maxime illis 'utique cum aliud tibi 
expediat aliud mihi* perspicitur. Seneca responsum differt, 
convertit se ad philosophorum captiosas disputationes irri- 
dendas. Responsum illud eo, qui nunc est, epistularum or- 
dine nunquam reperitur. Quod etsi per se, si res exterior 
ageretur, non est mirum, suadeo tamen, ut isti ep. 48 initio 
conferamus ea quae sunt in ep. 68: 'consilio tuo accedo, 
absconde te in otio\ Otium illud Lucili, seu potius nego- 
tiorum deminutio, si qua alia res, ea fuit, de qua aliud Lu- 
cilio aliud Senecae expediret; illi nimirum propter rem fami- 
liarem ut in aliqua parte officii remaneret, huic ut relicta 
Sicilia statim Urbem repeteret. Cf. ep. 45, 2 'nisi mature 
te finem officii sperarem impetraturum*. 

Ep. 69 locorura mutationem Lucilio suo philosophus 
noster dissuadet. Quod praeceptum vix emn crediderim datu- 
rum fuisse, nisi aut tum ipsum in itinere Lucilius esset aut 
modo redux factus. Nec vero ulla est in viginti eis, quae 
proximae sunt, itineris Luciliani mentio; quod contra illum 
locum, in quem hanc cum reliquis retulerimus, accurate in- 



I 

tuitis ep. 48 longiim iter ab illo factiim occurrit. — C*A etiara 
sententiarum similitudinem quae est inter ep. 70 §§.1.2 et 
49, 2, 3. 4. 5. Unde mihi persuasum est, tres illas epistulas 
(68 — 70) deinceps scriptas esse inter ep. 48 et 40. 

Unum restat ut quaeratur quomodo ista ordinis mutatio 
facta esse videatur. Ego quidem persuadere mihi non possum, 
Portem, cuius sane magna vis fuit ad evertenda ac revol- 
venda antiquitatis monumenta, hanc eflfecisse traiectionem ; 
id quod reliqui, cum de ordine turbato coniicerent, videntur 
tacite statuisse. Videlicet aliae sunt in Annaeanis epistulis 
traditionis condiciones, atque in illa quaestione, quam de 
epistularum ad Atticum libri quarti fine Theodorus Mommsen 
ingeniose ac feliciter instituit. Neque enim de foliis falso 
ordine positis atque inter se confusis cogitare licet: nimium 
profecto Forti tribuamus, si salvis «pistulis neque uUa sen- 
tentianim interruptione id factum putaverimus. Itaque con- 
silio eius qui Epistulas edidit factum esse credo, ut aliter 
ordinatas ederet quam scriptae essent. Est quidem in ep. 48 
et 49 communis quaedam res, ad quam quasi diversis ex 
partibus auctor accedit. Breviter aperiam quid sentiant; puto 
enim eum qui hoc epistularum corpus edidit, ut duabus illis 
in eadem re occupatis finitimas sedes daret, eas quae mediae 
erant tres in alienum locum (68. 69. 70) relegasse. Idem 
autem eius consilium, ut propter sententiarum similitudines 
ordinem immutaret, aliis quibusdam locis agnovimus. Etenim 
cum epp.49— 124 per eiusdem anni ver et aestatem ad autum- 
num usque scriptas esse statuerimus, unde satis assiduum 
fuisse epistulanim scriptorem appareat, haud quaquam cre- 
dibile est, mensium aut dimidiorum mensium intervalla sin- 
gulis intermissa esse. Itaque quod haud semel duas continuo 
ordine positas reperimus, quarum in secunda quaque respon- 
deatur ad Lucili epistulam, qua is de quaestione prius acta 
aliquid monuerat: vix credendus erit Seneca desedisse interim 
et, priusquam alios scriberet codicillos, id responsum exspec- 
tasse. Immo illas, quae secundum locum obtinent, epistulas 
aliquanto posterius scriptas cogitamus, quam earum sedes 
indicare videatur; sunt tamen, cura coUectae omnes ederen- 
tur, prioribus illis, in quibus eadem quaestio ageretur, ad- 

iunctae atque admotae. Guius generis gemina paria, quae 
divortium non passa sunt, accipe ep. 66 et 67, 94 et 95; 
quibus haud scio an addendae sint ep. 74 et 75, 76. 

Haec fere videntur ccrta esse mutati ordinis exempla. 
Praeterea autem saepius occurrunt epistulae duae tresve con- 
tinuae, quarum perquam similia sint argumenta: ut merito 
dubites, utrum propter eam similitudinem sint ita collocatae 
an vere eodem tempore scriptae. Velut in epp. 88 — 90 tri- 
bus omnibus agitur de rebus quae ad notionem philosophiae 
finiendam dividendam circumscribendam • pertinent. Cf. ep. 
114 et 115 §. 1. 2. Per epp. 82, 83, 85, 87 series quaedam 
epistularum continuatur, quibus philosophorum vanas *col- 
lectiones' impugnat; quae iuste videntur ordinatae esse; cf. 
83, 8. 87, 11. Ep. 96—103 sunt Lucili epistulis evocata ine- 
leTrjf^aza. Ab ep. 106 rursum series quaedam incipit, quae 
rescripta ad quaestiones a Lucilio positas, maxime de Stoi- 
corum quibusdam decretis, continet. Bedintegratm' eadem 
inde ab ep. 116. 

De editione operis cum varie dubitatum sit, ipsi nondum 
definite distincteque significavimus, quale nostrum esset iudi- 
cium. At enim ea ipsa res, quod et servati et mutati ordi- 
nis certum consilium deteximus, suadere videtur, ut eundem, 
qui scripserat, cui soli talis cura videtur sane tribui posse, 
edidisse statuamus. Quae Haasius olim ingeniose et acute 
exposuerat, ut post mortem auctoris epistulas editas esse de- 
monstraret, ea a lulio Bartsch (in progr. Anclam. 1870), 
tum a lonasio (p. 66) idoneis argumentis sunt refutata. 
Quibus ut de summa rei plane assentior, ita singulos 
quosdam locos aliter atque Bartschius fecit constituerim 
(veluti ep. 13. §. 4 extr. , quod enuntiatum videtur in §. 8 
initio coUocandum esse; diversa statuit B. p. 9 — 11). — Mor- 
tuus est Seneca mense aprili a. 65. Itaque si recte exposui- 
mus, autumno anni 64 eas, quas nos habemus, epistulas con- 
fectas omnes fuisse, edendi tempus eum minime defecit. 
Ceterum continuatum esse id opus ex eis scimus, quae pu- 
sillus ille antiquarius et ingenii Annaeani obtrectator A. Gel- 
lius e 1. XXII epistularum moralium maligne exscripsit; neque 
id officit, ne id quod hodie exstat epistularum corpus ante 



43 

mortem aiictoris editum esse credamus, quoniam et priores 
undetriginta satis probabile est in publieum emissas esse, 
separatim a ceteris. 

Anno p. C. sexagesimo secundo Annaeus Seneca cum 
Neronis invidia perculsus, fractis potentiae suae opibus, otium 
secessumque petiisset, ad alios actus animum referendi cepit 
consilium (cf. d. Otio cp. 2). Itaque quae praecipua ac di- 
lectissima sibi semper fuissent studia, eorum fructus et quasi 
messem uberrimam duobus operibus condere instituit, Quae- 
stionibus Naturalibus et Epistulis Moralibus. Utrumque per 
eosdem annos agitavit; priore tamen tempore (a. 62 et 63) 
magis ad Naturalia, posteriore (a. 64) ad Moralia potius in- 
cubuit. Fortasse autem neutrum ad eum, quem voluerat, 
linem perduxit. 

iii. 

Non possum harum, quae supersunt, disquisitlonum ini- 
tium facere, quin ei viro summe reverendo, qui horum stu- 
diorum mihi et auctor primus fuit et adiutor liberalissimus, 
Francisco Buecheler, publice quoque gratias agam. Cuius ut 
alias utilissima fuere consilia, ita hac in re manifestum 
auxilium, quod mihi ea concessit ac commodavit, quae e 
codice Argentoratensi, fidelissimo illo iibri Bambergensis socio 
ac teste, de scripturae discrepantiis accuratissime habet enotata. 
Quorum pretium hoc ipso tempore maxime adauctum est; 
postquam codex ipse communi patriae clade interiit. 

Veniam autem rogare debeo, quod harum emendationum 
magnam partem sine argumentorum rationumque amplo 
apparatu edo. At enim maior pars in scriniis abscondenda 
fuisset, si accurate demonstrare singulas vellem et commen- 
dare. Ceterum satis apertum erit, quibus rationibus ductus 
unumquodque commentatus sim. 

Ep. 22, 1 simpliciter emendandum est 'quaedam non 
nisi praesenti monstrantur' cf. § 2: tale consilium non tan- 
tum absentibus datur. 

Ep. 26, 3. Verba corruptissima sunt, libera tamen 
lacunis, Seneca videtur scripisse; ' , . . diligenter excutere, 

quae non possim facere, quae nolim posse; hjlbiturus aequif 
si nolim, quidquid non posse me video,' Non sibi dilferre 
ait, vetitusne pareat necessitati, an ipse volens libensque 
alicui rei renuntiet senex* AeqtU habere (cf. parvi, magni h.) 
media est inter duas locutiones communes 'nihil pensi habere' 
et 'aequi boni facere.^ 

Ep. 33, 5. Res geritur et per lineamenta sua ingenii 
opus nectitur. Verba ista res geritur obscura mihi semper 
fuerunt. Quid dicere Seneca velit, non latet: opus ingenii 
totum quoddam esse et quasi corpus non dissolubile. Exigi- 
tur verbum notioni nectendi simile. Certum non reperi; 
suadeo tamen : "^restringitur et . . . , nectitur.' 

Ep. 40, 4: quae veritati operam dat oratio, incompo- 
sita debet esse et simplex. Minime vero: ifi,compta debet 
esse veritatem suasura oratio , non *male composita', non 
«Vajtrog. Ipse nimirum pauUo superius § 2 contrarium dixit, in 
philosopho pronuntiationem quoque debere esse compositam. 
Incompositam non dicitur nisi de rebus vituperandis, cf. 
Quint. 9, 4, 32. De oratione incompta vide quae Cic. Or. 
§ 78 sqq. exponit, utpote re laudabili, quam mulieri inornatao 
venustae comparat. 

Ep. 53, 7 extr. gravis sopor . . . animum altius mer- 
git, utique nullo intellectu sui est. Haec edidit Haasius. — 
Codicum vestigia si sequimur singulasque litteras inter sese 
recte iungimus, haec efficiuntur verba vere Annaeana: sopor 
animum altius mergit, quam ut in ullo intellectu sui sit. 
Unum facile mutavimus: posuimus sit pro est. 

Ep. 61, 1. Haasius: Desinamus quod voluimus velle; 
ego certe id ago senex: eadem velle quae puer wolui. — Li- 
brorum mss. auctoritatc constant haec: velle qtmepuervolui; 
quibus immerito putavit Gruterus, dein etiam Fickertus et 
Haasius, inesse vitium. Est enim vero in voce eadem, quae, 
quia aliud significat atque editores voluerunt, omnes fru- 
strata est, quicunque iustum et hoc scriptore dignum senten- 
tiarum acumen restituere conati sunt. Ego si ediderim Sene- 
cam, scripserim: ea iesii velle, quae puer volui. Error fuit 
facillimus, quibus temporibus ima suo careret puncto sive 
lineola distiuctiva, 

Ep. 62, 2: Beducendum id quod in cdd. est: 'causa ex 
officio nata civi\ Bene latinum est: cogitando suppletur 
causa mihi nata. 

£p. 52, 5. Haasius haec edidit: 'invemo quicquid fecit 
alterius [ppifex: aUerius] magna pars et difficilis latet.' 
Sed priusquam isto modo cultrum admoveamus, libet commo- 
diorum remediorum periculum facere. — In codicibus opti- 
mis legitur invmiebo. At inveniendi notionem parum apte 
videmur isti quod sequitur lcUet opponere. Proprie poni 
debebat .apparere; minimum quod postulemus est videre, 
Itaque baec fer^ puto e monstro illo nasci verba saniora 
^in uno vidco quidquid fecit (sc. labor)'; alterius magna pars 
e. d. latet. Yiam recti videor aperuisse. 

Ep. 114, 1. Quaeris quomodo in quaedam vitia inclinatio 
ingeniorum facta sit, ut aliquando inflata explicatio vigeret, 
aliquando iufracta et in morem cantici ducta. 

Inflata explicutio tolerabilis est; tn/roe^a cogitari nequit. 
Duo membra inter se opposita haberi consentaneum est. 
Utraque adjectiva ad communem quandam notionem (orationis) 
pertinent, cuius diversa exprimant genera. Scribendum est 
inflata explico^o^^. Ita demum membrorum fit aequalitas. 

Nat. Qu. II, 4, 1: baud scio an magis probabile sit, 
scripsisse Senecam ^sic mundi pars est aer quaedam neces- 
saria.' 

N. Qu. II, 6, 2. Simplex verbum teneri nemo potest 
aliter accipere, nisi ut idem sit atque oontineri. Contineri 
disiecta non posse, ipsi sciebamus neque erat quod doceremur. 
Ipsa syllogismi necessitate cogitur efficiturque emendandum 
esse tendi. Apte id quidem verbum proxima excipit; aptius 
excipitur eis quae subiiciuntur. 

N. Qu. IV. praef. 10. Quid sibi velint ista ^quod 
coY^ecrari malles quam conter%\ ego me fateor non intelli- 
gere. Consecrari Gallionis ingenium etsi — sano quidera 
sensu victo — patiaris, tamen cur id dicatur conteri, parum 
perspicitur. Qua enim laude dignum ingenium aut contritum 
nescio quo modo aut conterendum? An immortalitatis cuius- 
dam fratrem vult Seneca esse participem? Immo aliena est 
haec cogitatio, praesertim verbis ipsis non indicata. 

Sed facillime restituemus egregia : 'ingenium dignissimum 
quod consectan malles quam contueri\ Dixeris haec ipsa 
tradita esse: adeo nihil mutatum est. Contueri congruum 
est illi 'suspicere coepistf; consectari (vetus coniectura: 
V. cod. P. 4.) apud Ciceronem quoque est imitando consequi. 
Cf. § 13: ad hoc exemplar componere. — In eis quae sequun- 
tur, nummi haud scio an defendendi sint, coU. ep. 17, 5: 
frugalitas est paupertas voluntaria sqq. Nummi quod pro 
opibus vel divitiis dicuntur, nolis mirari: quidni hunc eius 
vocis usum Horatii nobili exemplo ("virtus post nummos") 
consecratum existimemus? Haasius quos substituere voluit 
novos mores, eos si nec habuerit Gallio nec damnaverit, 
parum laudis videtur merere. Ceterum amat quidem Seneca 
transigere inter divitias et sapientiam, cf. de vita beata, 
cpp. 21—23. 

N. Qu. I, 3 § 4 med. Importuna illa verba 'ut ait 
poeta' spuria sunt ideoque eiicienda. Nullum habent aptum 
neque in enuntiato neque in sententia locum. 

Appendix. — Quam a re mea alienam esse volebam 
quaestionem de dialogorum tempore, eam de uno tamen 
cogor suscipere, quod hinc maxime apertum erit falsum esse 
lonasium, cmn Demetrii Cynici commemoratione ad maiorum 
illorum operum tempora definienda argumentando uteretur. 
Dialogum de vita beata ad Gallionem Seneca eo consilio 
scripsit, ut adversus obtrectatores vitae suae rationem defen- 
deret. Comperimus quidem e Tac. Ann. XIII, 42, P. Suil- 
lium a. 58 infestissime eura increpuisse ac scelerum omni 
genere nomen eius inquinasse. Dio quoque 61, 10 multa 
opprobria, tum temporis Bomae adversus Senecam iactata, 
enumerat. Suillium quidem acerba poena reus castigavit 
(Tac. XriT, 43); credibile tamen eum operam dedisse, ut in- 
vidiam quoque illam publica defensione averteret. In libello 
illo, maximo cp. XVII, adtalia Seneca respondet; ita quidem 
ut, etsi philosophi cuiuslibet defensio agi videtur, ipsum tamen 
sese respicere eluceat. Quae philosophis opprobria fieri dicit, 
eorum magna pars ipsa illa verba, quae apud Tacitum Dio- 
nemque leguntur, referunt. Quare Lipsius primus ad hanc 



47 

occasionem (a. 58) eum dialogum retiilit. lonasius quamquam 
de conexu illo non dubitat, tamen illo ipso tempore eum 
scriptum esse negat. Etenim is vir doctissimus ea quae de 
Sereni morte Sen. ep. 63, 14 dicit 'haec tibi scribo is qui 
Annaeum Serenum tam immodice flevi, ut inter exempla sim 
eorum quos dolor vicif acute comparat cum hisce in dialogi 
nostri cp. XVII verbis 'damno moveris et . lacrimas audita 
coniugis aut amici morte demittis.^ Hanc amici mortem 
adeo defletam illam esse Annaei Sereni. Atqui cum anno 
62 librum de otio dedicatum Sereno esse sciamus, hunc no- 
strum dialogum postea scriptum esse. Sumit quidem lona- 
sius annum 63. 

Haec ego existimo audacius coniectata esse. Simplici- 
ter si quis illa verba legerit nec quaesierit ipse remotiora 
secretaque: generaliter ea, addita praesertim illis ^'auditacon- 
iugis morte', ad illam referet in fronte eius cp. propositam 
sententiam: 'quare ergo tu fortius loqueris quam vivis*? Cer- 
tum si quid eis significatur, nos hodie id agnoscere nonpos- 
sumus. Perlegentibus illum libellum ultro apertum est, non 
eum scribere, qui magna clade afflictus otium petierit, sed 
qui gratia potentiaque et divitiis valens atque aequalibus 
praevalens non argimientis tantum obtrectatores suos reiiciat, 
sed ex alto ipse securus in inferiores despiciat. Singulos 
placet commonstrare locos: cf. II, 3 et 4: 'vides istos qui 
eloquentiam laudant, qui opes sequuntur, gratiae adulantur, 
qui potentiam extoUunt' ; XXV, 3 ; 'novae gratulationes prio- 
ribus subtexantuf coU. Tac. XIV, 56. Adde similia XVII, 
4 fin. XVIII, 2 fin. XIX, 2. Quod superest, compara huic 
eum quem de otio libellum scripsit post illum secessum 
suum. Diversa opprobria eo reiicit; diversus est ipsius ani- 
mus; denique omnis ille dialogushuic fere contrarius. Post 
annum 62 non erat quod se defenderet contra istud oppro- 
brium 'fortius loqueris quam vivis*, vel si facturus esset, alia 
iam poterat arma induere, nec debebat ambiguo isto modo 
inter sapientiam Stoicam et potentiae opumque splendorem 
ac speciem transigere. Haec igitur suntquibus huic dialogo 
suum tempus tribuatur indicia. Scriptus est ciim Seneca im- 
peratoris gratia etiamtum valeret, ante secessum illum a. 62 

factum, post illa a Suillio a. 58 iactata crimina. Quodsi 
iuste intellexi ea quae cp. XV, 5—7 obscura scribit, in id 
tempus eum incidere statuerim, cum post Agrippinae caedem 
(a. 59) rursum Senecae fama meritis opprobriis adspergeretur. 
— Itaque apte iam alterum illud lonasii argumentum refu- 
tabimus; qui vel solam Demetrii mentionem in aliquo Sene- 
cae libro factam argumenti loco se habere dicit, quo istum 
librum Senecam iam senem et a Nerone abalienatum scripsisse 
demonstretur. Commemoratur quidem Demetrius in dialogis 
de vita beata et de providentia scriptis, inseptimo de Bene- 
ficiis, in quarto Naturalium Quaestionum, denique in Epi- 
stulis. At lonasius solas epistulas aliis quoque argumentis 
eflFecerat post secessum scriptas esse. Quaenam igitur haec 
ratiocinatio ? Concedimus nos quidem, et dialogum de pro- 
videntia videri postea scriptam esse, demonstravimus quartum 
Nat. Quaestionum : nihil inde auctoritatis debilissimae illi ex 
inductione coUectioni accrescit. Prorsus enim non intelligitur, 
qui sit inter secessum Senecae et Cynicum istum hominem 
conexus. Nimirum tales coniecturae, qualem de eius cum 
Demetrio consuetudine Lehmannus (Claud. 16) protulit, 
minime sufficiunt ad tempora definienda et accurate compu- 
tanda. Contra certissime videmur demonstrasse, dialogum 
de vita beata ante a. 62 scriptum esse. Certum est prae- 
terea (Benef. VII, 11) Demetrium iam Caligula regnante 
Eomae fuisse notum. Itaque rectius statuemus, videri cum 
Cynico isto Senecae consuetudinem seni fuisse, quae quando 
inita sit definire nequeamus nec multum intersit definire. 



Vita Friderici Schaltess. 



Natus sum d. 21. Aug. anni 1851 Druxbergae (qui pa- 
gus in Magdeburgensi regione situs est) Chiistophoro et Maria 
parentibus; quorum alterum, rerum sacrarum apud Druxber- 
genses ministrum, gaudeo superstitem esse, alteram vehe- 
menter doleo statim me nato praematura morte ablatam. 
Fidem protestor evangelicam. Elementis litterarum a patre 
imbutus anno 1861 gymnasium Magdeburgense, quod est ad 
Claustrum B. V., adii; quod tum senis gravissimi Muelleri 
florebat regimine. Gontigit autem feliciter, ut per unum sal- 
tem annum Ouil. Herbstio, v. cl., uterer magistro; qui cum 
alias optimorum mihi semper auctor et suasor fuit, tum ad 
antiquarum litterarum amorem animum adolescentis inflam- 
mavit praecipue. Leitzmannus per septem annos fuit tutor 
fldelissimus. 

Auctumno anni 1868 Gottingam me contuli, ubi in pro- 
seminarium, mox etiam in seminarii classem extraordinariam 
Sauppii benignitate receptus sum. Inde verno tempore anni 
1870 migravi Bonnam Bhenanam, philologicorum studiorum 
sedem lautissimam et celebratissimam. Ibi Buecheleri et 
Heimsoethi et Useneri insigni beneficio factum est, ut per 
tria semestria seminarii disciplina unice fructuosa instituerer. 
Docuere me Bergk Bernays Brugsch Buecheler de Leutsch 
Sauppe Usener philologi ; Baumann Herm. Lotze J. B. Meyer 
philosophi; Schaefer de Sybel Wachsmuth historici; Diltheius 
archaeologus ; Gildemeister sanscriticus ; Joh. Schmidt lingua- 

rum scrutator indogennanicarum ; Birlinger Bohtz Jgenna- 
nici; Bertheau Ehrenfeuchter Kamphausen Wagenmann 
theologi. Per sex menses Schaeferi constans erga me bene- 
volentia tulit me inter historici sui proseminarii discipulos. 
Denique ut exercitationibus suis interessem liberalissime con- 
cesserunt: epigraphicis Buecheler, Aristoteleis Bemays; con- 
cedunt nunc quoque Buecheler ut intersim scholis philologicis, 
J. B. Meyer eis, quas de philosophia et arte paedagogica 
instituit. Quos viros omnes optime de me meritos esse grato 
animo semper profitebor. Sunt tamen, qui praeter ceteros veri 
cognitionem et scientiae viam aperuerint: Lotzii et Meyeri, 
Buecheleri Sauppii tJsenerl carissima mlhi semper erunt no- 
mina et praecipua cum veneratione colenda. 



Sententiae controyersae. 



I. Sen. Qu. Nat. 3, 1, 1 et 3, 26, 6 (quonun locorum 
conexum difficile est non videre) haec scribo (cf. Koeler p. 464) : 
3, 1, 1 : Eleus Siculis de fontibus exsilit amnis. 
3, 26, 6: Hoc et a te creditum exstat in primo cet. 

n. Ovid. ex Pont III, 3, 43 legas : praemia nec Ghiron 
ab alumno talia cepit. 

in. Xen. Symp. 9, 7 scripsit: OTttjg toiovtwv tv%ouv. 

lY. Baumer in hist. paed. iniquius et parum liberaliter 
de J. J. Bousseau iudicavit. 

Y. Immerito quidam Symposii Platonici lectione disci- 
pulos prohibent. 

YI. Yirg. Aen. I, 396 recte Weidner (Comm. p. 172) 
comparationis rationem declaravit; idem acutius quam pro- 
babilius tradita defendit: scribendum videtur 'captis iam 
resp. vid.* 

YII. Plat. Eep. 370. E. fin. part. av tertia sede (cJr av 
avTolg XQ^^^) movenda est; similiter quidem media sede 
ap. Sen. ep. 41, 5. coll. Pickerti edit. 

Yin. Nec merito neque impune negliguntur in gym- 
nasiis elementa logices et psychologiae ; de aesthetica autem 
institutione bene meruerit si quis ex Aristotelis Arte Poetica 
decreta principalia, exemplis et veterum et recentiorum illu- 
strata, tum optimorum existimatorum de variis litterarum 
generibus praecepta ac iudicia commode in libellum pueris 
tractandum retulerit. 

K. Sen. dial. 11, 7, 4 acribe ^remixtum^ 

X. Senecae dialogi II et IX circa idem tempus scripti 
sunt (coU. IX, 7, 5~n, 1, 3— H, 7, 1). 

XI. Eis quae Muetzell, Teuflfel, nuperrime Eussner 
(Philol. XXXII, 157) de Curtii historici aetate exponunt, quem 
Claudio imperitante scripsisse statuunt, addiderim : verbis illis 
X, 9, 28 'huius ortus lucem coZiganti reddidit mundo* scri- 
ptorem ludere videri; quandoquidem ad istud verbum qui- 
vis homo Latinus imperatoris Caligulae nomen subaudire 
putandus sit. 

XII. Ceterum censeo gymnasiorum discipulis facultatem 
linguae Anglicae discendae uberiorem esse comparandam. 

